
Šaša ovogodišnja 
reforma „Obitelji" 

naišla je na zadovoljstvo mnogih naših pretplatnika, koji su joj kroz cijeli niz godina, a neki od početka njena Maženja, 
ostali vjerni. Jedan nam ugledni čitatelj iz 0 guli na piše: »To, što sada , Obitelj* izdajete u povećanim brojevima, 
premda je rjeđe dobivamo, ipak je vrlo dobro, jer sada najeđamput dobijemo više toga, što možemo čitati. S uži- 
tkom čitam Deželićev roman , Sitnu sreću 1 . To je tako nešto domaće, kao poznato...« Drugi jedan ugledni naš 
pretplatnik iz Požege, koji Je darovao 300 Din za fond »Obitelji« (od srca mu hvala za to!), piše, nakon što 
je primio prvi ovogodišnji broj: »Vrlo dobro ste riješili novi način Maženja ,Obitelji\ koja nam je tako potrebna 
i draga. Neka Bog dragi blagoslovi njen novi napredak!« Jedna pretplatnica iz Zagreba nam piše: »Bila sam 
više godina pretplatnica T ObIte1ji% a onda sam je prestala primati. Kad sam vidjela ovogodišnji prvi dvobroj, odmah 
se opet na nju pretplaćujem, I njemački list ,Blatt der Hausfrau 1 izlazi svakih 15 dana, pa je vrlo raširen list. 
Uvjerena sam, da će ovi sada povećani brojevi f ObiteljF privući više pažnje i više novih pretplatnika. 1 sama ću 
je sada s više volje preporučiti svojim znanteama . . .« Jedna nam pretplatnica iz Splita piše: »Radujem se, što 
vidim, da se , Obitelj 1 zaista dotjeruje i postaje obilnija i zanimljivija sadržajem. Roman »Ruže Zelenog Otoka« 
čini mi se već po svom početku vrlo duhovit, pa me zanima, kako će se razviti njegova radnja. Donosite i našoj 
djeci priče...« Takvih smo pohvala još dobili s mnogo strana, pa se radujemo, što smo uspjeli naše vrijedne čita- 
telje i čitateljice zadovoljiti. Svoje obećanje, da ćemo u tom od broja do broja nastojati svima sve više ugoditi, 
izvršit ćemo u ovoj desetoj godini »Obitelji« najsavjesnjje. jer smo uvjereni, da će ova jubilarna godina našeg 
lista biti i godina novog njegova napretka. Bit ćemo zahvalni svima, koji nam i dalje jave svoje mišljenje o 
»Obitelji«, jer upravo želimo doći u uži kontakt s našim Čitaocima. 

Veliku ljubav 

dokazuju prema »Obitelji« svi, koji joj ostaju vjerni pretplatnici i koji redovitim uplaćivanjem pretplate pomažu 
njenu misiju u obiteljskom životu hrvatskoga naroda. Od srca smo im zahvalni. A posebnu zahvalnost dugujemo 
onim dobrim našim pretplatnicima i pretplatnicama, koji i inače pružaju moralnu i materijalnu potporu »Obitelji«. 
Cijeli niz plemenitih darovatelja i darovateljica poslalo je svoje prinose u fond »Obitelji«, pa je to dokaz, kako 
im je naš list drag* Darovali su: po 300 Din: N. N. SI. Požega; po G0 Din: Gorupić Stjepan, Zagreb; po 20 Din: 
Gaži Mate, župnik, Vel. Bukovec; Kalauz Milio, Srem, Kamenica; Holjac Mijo, Novska; Smotalić Dragica, Kri- 
ževci; Kostanjevac Marija, Varaždin; Šterk Barica, Garešnica; Dobrila Ankiea, Senj; Tomašković Dragica, Varaž- 
din; po 12 Din: Ostoić Ivo, župnik, Zaton Mali; po 10 Din: Mader Josi, Zagreb; Grunđler Josip, Sopje; Wolf 
Hela, Valpovo; Kos Ana, Dubranec; Matej Antun, Varaždin; Č. s. Klimek Nevenka, Beograd; Vukelić Marko, Go- 
spić; Heferer i sin, Zagreb; Nag] Evica, Zagreb; po 5 Din: Milković Marija, Perušić; Stiler Ružica, Turjaci; Marko- 
vić Jelena, Gospić; Lovrenčević Nikola, Vel. Pisanica; Mohač Alojzija, Zagreb; Jelaković Anka, Pakrac; Domjan 
Dragutin, Lešak; šneperger Đuro, SibinJ; po 3 Din: Weber Slava, Čakovec. — Svima šaljemo našu najtopliju 
zahvalu! 

Za naš natječaj, 

koji se u ovom broju nastavlja, vlada među svim našim Čitaocima veliko zanimanje. Još i u slijedećem broju do- 
lazi posljednji nastavak. Upozo rujemo i one, koji se još nisu pozabavili rješenjem toga natječaja, da ga ne mi- 
moidu, osobito neka stariji na nj podsjete mlađe i potaknu ih, da ga riješe* To je vrlo zanimljiva a i odgojna 
razonoda za mlađe duše, pa ako koga dopadne i lijepa nagrada, kojih ima priličan broj, bit će to radost i za 
njih same i za njihove starije. A i svrha je takvog natječaja: razveseliti što veći broj naših čitatelja i čitateljica. 

Slike i3 našega kućanstva 

prema drugom natječaju iz prošlog broja počet ćemo donositi već od slijedećega broja. Ponovo molimo naše či- 
tateljice domaćice, da nam pošalju koju fotografiju iz svoga kućanstva i kućnog života* U stranom svijetu se dono- 
šenje takvih slika u obiteljskim listovima veoma gaji, a to ima i velik odgojni smisao. Znamo, da je rijetko koja 
domaćica dosad već posvetila pažnju takvim fotografijama, ali mi želimo ovim natječajem za takvu vrst fotogra- 
fiji kao uspomena pobuditi zanimanje. Fotografiji nije svrha, da nam čuva u uspomeni samo nas pojedine Ili 
našu porodicu namještenu za slikanje u fotografskom atelieru. Fotografija danas nastoji sačuvati u uspomeni 
vjerne momente iz života. A takvih je momenata baš život domaćice u kućanstvu prepun. Baš zato, što su ti mo- 
menti obični, teže zapažamo njihov čar* Nadamo se, da će naše čitateljice domaćice pridonijeti svoj dio i ovom na- 
šem nastojanju. Hvala unaprijed! 

v- 

Roman Siefe Jurkićeve 

»Plašt Maloga Križara« treba da naiđe na što veće zanimanje u svim hrvatskim obiteljima. Svaki naš pretplatnik 
može ga dobiti za 20 Din (mjesto za 30 Din). 



SUka desno: SAMO TOMAŠIK, PJESNIK PJESME „HEJ SLOVACI' 
Poprsje izradio Ladislav Majersky 


JEDAN SLOVAČKI KIPAR 


Napisao P. Bruno AdamČik 

đoša, Slovaka. Pošli smo u nje- 
gov atelje, koji se nalazi u li- 
jepoj vili na periferiji grada 
Bratislave, na brežuljku, odakle 
se veoma lijepo vidi velik dio 
slovačkoga glavnoga grada s 
gradinom i Dunavom. Na putu 
su mi se po glavi vrzle različite 
misli o tome umjetniku, kako 
će nas primiti, i ne će li biti i to 
jedan takav čudak, kakvi su 
mnogi umjetnici. Na moje u- 
godno iznenađenje umjetnik 
nas je veoma braitski pozdravio 
izričući veliku svoju radost nad 
našim posjetom. Čovjek je to 
nasmijan i ljubezan, a pun ra- 


Od prevrata se slovački umjet- 
nički život toliko digao i ra- 
zvio, te se danas može govoriti o 
vrlo velikim njegovim uspjesi- 
ma, pa se Slovaci imaju čime i 
pred stranim svijetom reprezen- 
tirati. Glazbeni slovački život, 
koji danas predstavljaju dva 
mlada katolička skladatelja 
Mayzes i Snehou, poznat je go- 
tovo po cijelom svijetu. Dana- 
šnju slovačku likovnu umjetnost 
najviše reprezentira akademski 
kipar prof. Ladislav Majersky, 
koji je doista velik predstavnik 
umjetnosti svoga naroda, te je 


LADISLAV MAJERSKY, 
slovački akademski kipar 
Slika lijevo : 

FRAGMENAT KRISTOVA KIPA 


Slika desno : 

IZRAŽAJ RADA 

Obje skulpture od Ladislava Majerskoga 


vrijedno, da se i među Hrvatima 
o njem zna. 

Imao sam veliku radost, kad 
mi se jedamput pružila prilika, 
da toga umjetnika posjetim. A 
radovao sam se tomu to više, 
što sam čuo, da je on velik što- 
vatelj naše likovne umjetnosti, 
kojoj je naslavniji predstavnik 
Ivan Meštrović, a i da je uopće 
velik prijatelj hrvatskoga naro- 
da. Pred neko 9 mjeseci uputio 
sam se k njemu u društvu mla- 
doga historika P. Vševlađa Gaj- 



dosti u svom radu. Uz crnu ka- 
vu, koju je skuhala njegova go- 
spođa, veoma Ijubezna i elegant- 
na dama, pokazivao nam je 
umjetnik sve svoje radove, što 
ih je imao u ateljeu. Uz to nam 
je polako pričao svoj život. 

»Pogledajte ovaj moj atelje,« 
govorio nam je, »on sav odiše 
dušom slovačkom. Tu su evo 
portreti, medalje, skice za spo- 
menike naših velikana Štura, Šte- 
fanika, biskupa Moyzesa, koji je 
bio- dulje vremena zagrebački 
kanonik, zatim evo skica za spo- 
menik našeg najvećega sklada- 
telja Belle, pjesnika Hviezdosla- 
va, pa Masaryka, Beneša i t. d. 
Sve t^stvari, kako rekoh, dišu 
dušon^lov. naroda, kojega sam 
i ja ponosni sin. Rodom sam sa 
Hlinika nad Hrenom (11. III. 
1900.). Svršio sam najprije pre- 
parandiju, ali sam već zarana 
pokazivao posebni dar za kipar- 
stvo. Taj mi moj talenat nije dao 
mira, te me je progonila želja, 
da se posvetim umjetnosti. I ta- 
ko sam otišao u Prag, gdje sam 
svršio umjetničku akademiju. 
Imao sam za profesore Maratka, 
Šturzu i Spaniela. Na akademiji 
sam dobro napredovao, te sam 
uvijek na natjecanjima dobivao 
prvu nagradu. U natjecanju za 
izradbu češkoslovačkog novca 


petokrunke dobio sam drugu na- 
gracfu. Iza svršene akademije 
otišao- sam na naučno putovanje 
po Italiji, a godine 1934. posje- 
tio sam i vašu domovinu, gdje 
sam bio u Splitu kod vašega ve- 
likoga Meštrovića. Bio- sam tri 
dana njegov gost. Dao mi je i 
album svojih radova i od toga 
je časa nastao u mojim radovi- 
ma znatan preokret. Evo ovaj 
firagmenat Kristov neka vam 
svjedoči, da sam pošao malo 
Meštrovićevim stopama. Sada 
sam profesor na nižoj tehnici, 
ali mi to mnogo smeta mome 
umjetničkom radu. Hvala Bogu, 
u ovo nekoliko godina svoga u- 
mj etničkog rada učinio sam već 
mnogo, te sam vrlo zadovoljan 
svojim uspjesima. Mnoge sam 
naše velikane ovjekovječio ra- 
znim spomenicima, u relijefima 
iznio sam i snagu i zdravlje na- 
šega radnika i seljaka i još mno- 
go ću u tom smjeru, ako Bog 
da, učiniti . . .« 

Tako nam je umjetnik iznio 
svoju umjetničku ispovijed. Slu- 
šali smo ga s velikim zanimanjem 
i promatrali njegova djela, ko- 
ja su nas doista veoma oduše- 
vila. Osjetili smo, da takva dje- 
la stvara samo velik umjetnik. 

Još nas je umjetnik poveo i 
na balkon svoga stana, odakle 


smo neko vrijeme uživali u po- 
gledu na cijelu Bratislavu, koja 
nam se u onom raspoloženju 
učinila još mnogo krasnija . . . 

U mjesecu studenom i prosin- 
cu prošle godine priredio je 
prof. Majersky izložbu svojih 
umjetničkih djela, koja je imala 
krasan uspjeh i umjetnik je 
prodao gotovo sva svoja umjet- 
nička djela. Baš pred tu svoju 
izložbu umjetnik je umirovljen, 
pa se sada sav može predati 
svom umjetničkom radu. 

Kad sam se početkom siječ- 
nja vratio s božičnih praznika 
iz Hrvatske opet ovamo, posje- 
tio sam prof. Majerskoga i pri- 
čao mu, kako se među Hrvatima 
širi štovanje bi. Nikole Tavelića, 
kojega je hrvatski kipar prof. 
Ivo Kerdić uzveličao svojim u- 
mj'etničkim djelom na hrvat- 
skom oltaru u slavenskom ka- 
toličkom svetištu u Jerusalemu. 
I prof. Majersky se zainteresi- 
rao za toga hrvatskog jerusa- 
lemskog mučenika, koji je ujed- 
noi jedini slavenski jerusalemski 
svetac, te se oduševio, da i sam 
načini umjetničko djelo njemu 
u čast. To svakoga Hrvata mo- 
ra obradovati, a takvo djelo 
može mnogo pridonijeti i još 
srdačnijim kulturnim vezama iz- 
među Hrvata i Slovaka. 


SRČIKA DUBROVAČKE POVIJESTI 


Staru crkvu svetoga Vlaha u 
Dubrovniku, sagrađenu u četr- 
naestom stoljeću, uništio je po- 
žar na duhovski ponedjeljak 24. 
svibnja 1706. U plamenu propa- 
de sve, što je crkva imala, ali 
ostade — očito čudo Božje — 
kip na velikom (glavnom) ol- 
taru: kip svetoga Vlaha. Pripo- 
vijeda se, da je neki građanin 
Kristo Dragi do tri puta smuo 
ti' crkvu, koja je bila u plamenu, 
htijući spasiti kip sv. Vlaha, ali 
svaki put pobježe pred ognje- 
nim jezicima ne dočepavši se 
dragoga kipa. 

Dubrovčani ne mogoše dugo 
ostati bez crkve svoga velikoga 
nebeskog parca (zaštitnika), te 
je’ već naredne godine nadbi- 
skup Toma Škoti blagoslovio te- 
meljac nbVe crkve. Kad je g. 
1715. bila crkva gotova, harni 
IPtibiFOVčand uzidaše mramor- 


nu spomen - ploču zdesne ve- 
likog oltara, u koju uklesaše 
ovaj lijepi natpis po ondašnjem 
običaju na latinskom jeziku, 
koji u prijevodu glasi: 

» Predobromu višnjem Bogu: 

Ovaj srebrni kip — svetoga 
Vlaha, mučenika — kad izgori 
njegov stari hram — godine 
Gospodinove 1706. — iskopan 
iz ruševina i pepela — dok svi 
ostali — zlatni, srebreni i mje- 
deni nakiti — bijahu smrvljeni 
i rastopljeni — Dubrovačko Vi- 
jeće umoljenih — slavnom Par- 
cu — netom sagradi ovaj hram 

— veličanstveni je — proširivši 
stare temelje — naredi opet po- 
staviti i častiti — na velikom ol- 
taru — kao na svome prijesto- 
lju — i mjestu javnog poretka 

— Ljeta Spasa 1715 .« 

Divan je natpis te spomen 
ploče. Osobito onaj dio pri 


Napisao Tomislav Macan 
kraju natpisa klasičan je od- 
raz veličine starog Dubrovnika, 
»srčika dubrovačke povijesti«: u 
crkvi, na oltaru bilo je mjesto 
javnog poretka one stare slav- 
ne hrvatske državice svetoga 
Vlaha. Stari Dubrovčani, da čo- 
vjek ostane čovjek, ut jecahu se 
vjeri, koja im — treba razumje- 
ti dubrovačku povijest — bijaše 
na neku ruku oličena u blagom 
liku svetoga Armenca, biskupa 
i mučenika Vlaha, a svakovrsno 
oružje držahu samo za obranu 
svoje slobode, da njim pruže po- 
moć kaikvu takvu braniteljima 
evropske uljudbe i prosvjete i 
— hvala ti, sveti Vlaho! — da 
zatutnji, da tresne gromko i ve- 
selo u slavu jedinog im dana u 
godini, Vlahova dana, 3. veljače, 
ili po dubrovačku: Trećega fe- 
brara, na svetoga Vlaha. 

2=^ ĐUK1CA I ANICA U PČELINJAKU 


Čovjek ne bi ni vjerovao, da bi mogao netko 
biti na početku dvadesetoga stoljeća takav tu- 
luman, kao što je bio naš Đukica. 

Ali molim, da sebi ne biste pod imenom Đu- 
kica zamišljali dječačića, koji ima tek prve ili 
druge hlačice straga srasle! Naprotiv. Naš Đu- 
kica bio je mladić kao jela, samostalnih godina, 
lijepoga lica, svijetlih brkova, ali stidljive, stra- 
šno stidljive naravi. 

Valjda je radi ovoga posljednjega (premda 
to ne tvrdim) njegova mamica, obudovjela vla- 
snica trgovine »Kod (Borića«, nazivala sve do- 
sada svoga -sinka mazunca »naš Đukica«, pa je 
tako naš Đukica bio svakomu Đukica, premda je 
bio čestiti Đuro ili Juraj, sposoban da osnuje 
vlastito gnijezdo mladih Borića. 

A ovo posljednje — to tvrdim posve smjelo 
— bilo je razlogom, da je zvonce nad vratima, 
koja su bila urešena svakojakom mekom po- 
čevši od smokava pa sve do bičeva i bičalica, ne- 
prestano zvonilo. Sve djevojke, kojima je dje- 
vojačko stanje dozlogrdilo, iz gornjega i do- 
njega kraja sela dolazile su toliko u dućan, 
da se kvaka na vratima nije dospjela ni ohladiti. 

Ali da je koja samo spomenula — i to se de- 
šavalo — snuboke, Đukica se već rumenio kao 
božur, pa »škarnicl« nikako i nikako da savije, 
a reći riječ svadba, već ga je nestalo, a mjesto 
njega pojavila se gospa mamica sva napurena, 
zašto Đukicu draže. 

'Na donjem kraju sela stanovao je u svojoj 
maloj ali lijepoj kućici krojač Vitdsek. Bio je 
to stari vojnik, uspravan kao »rif«, a odmjeren 
kao vojnički reglaman. U dvadesetgodišnjem 
boju, što ga je vodio sa svojom ženom, ali ne 
jedno protiv drugoga, nego zajednički za uzdr- 
žavanje života, izvojevao je sebi oriličan ime- 
tak. Od roditelja baštinio je kućicu i lijep vrtić, 
gdje je osim povrća gajio i marljive pčelice. 
Taj njegov imetak imala je jednom baštiniti 
njegova draga kćerka Ančica, baš za udaju. 

Ančica je baštinila već prije od oca naklonost 
k pčelicama i nešto vojničke srčanosti, od majke 
onu milu skromnost, a od obojega ustrajnu 
marljivost. 

Naš Đukica je osim toga pronašao, da je An- 
čica krasno djevojče, da ima lijepe oči, pa bi 
mu se i te kako svidjela, samo da se on tako 
silno ne stidi. Đukičina mamica je opet pronašla, 
ali bez njegova znanja, da bi to bila za njega 
dobra partija. A kako već mamice jesu, samo 
da žene i udavaju, odala je pred Đukicom ne 
oprezno taj svoj nalaz, koji se tako lijepo sla- 
gao s njegovom najtamnijom željicom. 

Dragoga Đukicu spopala je od toga takva 
vrućina, da je morao u krevet, a mamica je li 
jepo sjedjela kraj njega i oblagala mu glavu 
narezanim kolutićima krumpira. Ali vrućica ni- 
kako da popusti. Đukica je nekoliko puta pogle- 
dao mamicu takvim čudnim pogledom, da bi, 
kad ona ne bi bila njegova mamica, lako bila 
pogodila, da je obolio od — radosti. No jer toga 


Napisao J. Pavlovicky 
nije znala, odlučila je, da nikad više ne će Đu- 
k-ici svadbe ni spomenuti, ta što se ima da otrgne, 
otrgnut će se, makar i na dva čavla visjelo. 

U nedjelju poslije podne, kad je već Đukica 
imao glavu opet posve u redu, išli su zajedno, 
da naberu malo graška. Imali su ga nasijanoga 
i lijepo je uspijevao na polju, koje je bilo kao 
nastavak Vitđsekova vrta s pčelinjakom. 

Dogodilo se da je jedna od marljivih pčelica 
dragoga Đukicu baš čestito ubola u lice. Sad ste 
ga trebali vidjeti i čuti, kako je kriknuo i na 
jednoj nozi skakao. 

'Kao na poziv dojuri majstor Vitasek, da vidi, 
što se to zaboga dogodilo? Mamica će, sva ne- 
sretna, da je Đukicu nekakva pčela ubola. 

»Eh! Da, da, ubola! Znamo, gospo Borićko, 
pčelice su dobre dušice, ali kad nose slatki 
cvjetni sok, onda su nešto nepoćudne. Da, da, 
ali ništa to nije, malo salmijakove žeste i . . . 
Anice!« zovne majstor te otvori vrata: »Izvolite 
ovamo, dragi Đukice! Kako rekoh, malo salmi- 
jaka na ranu i . . . Anice! Ta gdje je ta cura, tri- 
sta mu . . .« 

Iz pčelinjaka iskoči lijepa Anica, djevojka kao 
rumena breskva. 

»INamaži evo gospodinu Đukici lice salmijako- 
vom žestom, dobio je žalac. Izvolite samo, dra- 
gi Đukice, za Anicom u pčelinjak.« 

Đukica držeći rukom bolno lice uniđe. Ta boli 
ga, a tu prestaje svaka stidi jivost. 

»Dakle, gdje vas je ubola?« upita Anica svoga 
pacijenta brižno kao kakav primarius. 

»Ovdje, ili ne tu, nego ovdje, ili . . .« Đukica 
se nije znao snaći na vlastitom licu. 

»No pogledat ću sama, gdje se taj žalac na- 
lazi. Ono kad ubode pčela, boli cijelo lice,« i 
Anica je stresla bočicu, namočila prst i stala pred 
Đukicu. »Dedte, da vidim.« 

»Ne će to boljeti?« izlane Đukica. 

»Ali, naprotiv. Salmijak utišava boli.« 

»Ja to ne vjerujem,« i dragi naš Đukica, da 
možda ne bi pao, kad bi to ipak boljelo, pri- 
mio se Anice. A ona — mosrdna duša — pola- 
ko mu, polagacko mazala davno već suhim 
prstom bolno lice ... 

»Kako već rekoh, gospo Borićko, nema ništa 
ljepšega, nego kad čovjek uhvati malo vremena 
i dođe u pčelinjak. Tu zaboravi na cijeli svijet. 
Izvolite se nagledati unutra, makar samo kroz 
prozor, kako je ondje sve lijepo uređeno.« 

I gospa je pošla. Oboje zavire kroz prozor. 

»A trista mu bomba i granata, to mi je lije- 
čenje!« poviče majstor. 

Mamica brzo odskoči od prozora: 

»Hajdmo zaboga, da nas Đukica ne opazi, 
kap bi ga mogla od toga udariti. On je tako sti- 
dljiv. Onomadne sam mu samo nešto nabacila, 
ali reći ćemo to radije kod vas.« 

Ušli su dakle u sobu, pozvali i gospu Aničinu 
mamu i ugovorili svadbu. 

Ta ne će valjda to pustiti na brizi onima mla- 
dima, zar ne? Preveo L. Zbožinek 

SVIJEĆNICA U SVIJETLU NARODNIH OBIČAJA 

Napisao Stjepan Dokušec 


S vijećnica je bez sumnje dobila svoje ime po 
svijećama, koje se blagosilju na taj dan u crkvi. 
Go'tovo iz svake kuće polazi netko- v crkvu, da 
odnese svijeću na blagoslov. Ako ne može nitko 
od ukućana u crkvu, tada umole nekog iz susjed- 
stva, da im odnese svijeću na »svečenje«. 

Svijeće, što se danas nose u crkvu, kupljene 
su od »licitara«,- ali u starije dioba su te svijeće 
pravili sami ljudi kod kuće. Time se u Srijemu 
bavila baka. Ona bi rano ujutro topila vosak i 
pravila svijeće. Tu je običaj, da se nosi u crkvu 
ne jedna ili dvije takve svijeće, nego više njih — 
čitav kup. One su redovno umotane u bijeli rup- 
čić, načinjen od domaćeg platna, preko kojeg se 
poveže nekoliko konaca u bojama. Tu ne manj- 
ka stručak Božjeg drvca i rutvice, što se sve za- 
takne za konce. Tome se bilju (kao i blagoslo- 
vljenim grančicama na Cvjetnicu, te kao- što smo 



„BRAČECI" OBILAZE SELOM O SVIJEĆNICI 
Crtež Zelenke Sertić iz Deželić-Širolinih ,,Koleda“, u izdanju Društva 
sv. Jeronima 


vidjeli i kod običaja na Bogojavljenje) pridaje 
naročita moć. Ako njime okadiš bolesnika, ozdra- 
vit će od »vanjskih« bolesti. 

I sama svijeća, što se na Svijećnicu nosi na 
»svečenje«, imade naročitu moć. Nju nalazimo 
obligatnu u svakoj važnijoj zgodi. Ona se pali 
za zla vremena, da Bog čuva od nesreće. Bez 
»marijinske svijeće«, kako je u Srijemu zovu, 
ne smije nitko da umre. Sramota je i zamjera se 
ukućanima, ako čeljade umre bez nje Kad otac 
ostavlja najmlađeg sina sa sobom u kući, kažu: 
Pa mora da ostavi nekog, tko će mu »pri smrti 
sveču vužgati«. Na karminama (posmrtnoj goz- 
bi,) obligatna je svijeća za večere. Ona gori za 
pokojnika, a kad se ona gasi, promatraju pri- 
sutni, na koju će stranu dim »udariti«, jer, kažu, 
na onoj će u selu biti uskoro mrtvac. Posveće- 
nom svijećom kadi se u Srijemu o raznim svet- 
kovinama marva, da bi je Bog čuvao od zla. Svi- 
jeću nadalje susretamo obligatnu na Badnju ve- 
čer, i to kod unošenja slame, za večere itđ. 

U Srijemu se pred. zalaz sunca na Svijećnicu 
obilazi dvor i zgrade s upaljenom blagoslovlje- 
nom svijećom. Sve se — pogotovo marva — »ka- 
di« svijećom i »svetom vodom« (u kojoj se na- 
lazi i stručak Božjeg drvca) bi agosil je. Blago- 
slovljena se voda ulijeva i u bunar, da bude zdra- 
vlja i da se tko ne razboli pijući vodu. Taj je 
običaj sličan onome uoči sv. Triju kraljeva u 
mnogim hrvatskim krajevima, gdje se na taj dan 
»sveti« blago, a među ostalim i voda u bunaru. 


U Srijemu ukućani nakon molitve, koja se oba- 
vlja uvečer kod upaljenih svijeća, nakapaju na 
svoje tkanice po nekoliko kapi voska sa blago- 
slovljene svijeće. To čine zato, da ih Bog čuva 
čiste. Ukradene kapljice voska treba da ostanu na 
tkanici, jer bi »grijeh« bio ostrugati ih. Da bi 
Bog svoj blagoslov u što većoj mjeri izlio na 
ukućane, kapne se nešto voska i na uzglavlje 
svakoga kreveta. Sve te obrede izvršuje najsta- 
riji ženski član kuće — baka. Ona veže djeci ta- 
kođer komadiće konca oko ruku i oko vrata. Ti 
končići redovno su crveni (crvena boja je uopće 
poznata kao zaštitno sredstvo od zlih sila) i osta- 
ju na djeci neko vrijeme, sve dbk ih ne poki- 
daju međusobno. Onoga, koji; nekome pokida 
konac, zove ovaj za neko vrijeme kumom. 

Među narodnim običajima o S vijećnici ima i 
KOLEDA. iKoleđe uopće su pučki obredi, a vuku 
svoj korijen nekoliko stoljeća unatrag. Njih je 
naš narod vršio povrh crkvenih obreda. Bile 
su prvotno pobožna skazanja. Dječurlija (obho- 
đani, kolednici) ide selom i vrši obrede, koji su 
se u novije doba pretvorili zapravo u »proisjače- 
nje novaca«. Baš zbog toga je narod danas iz- 
gubio smisao za ljepotu takvih različitih ko- 
leda. 

Od Ikoleda o Svijećnici poznati su kod nas 
bračeci. Na Svijećnicu kao i dan prije obi- 
laze oni u Hrvatskom Zagorju i čitavom Pri- 
gorju. U Hrvatskom Zagorju obilaze kao koledi- 
nici o Svijećnici često djevojčice. One dolaze iz 
graničnih krajeva susjedne Slovenije, a obilaze 
i po četrnaest dana pred Svijećnicu noseći sa so- 
kom kip -Majke Božje. iPrigorski bračeci obi% 
laže katkad i po tjedan dana, a odlaze u mnoga 
sela duž Posavine. Bračece — dva dječaka, koji 
nose sa sobom upaljenu svijeću — poznaje i 
zagrebačka okolica. Oni dolaze u kuću, pjevaju 
određenu pjesmu i budu zato nadareni. 

Godine 1926. zabilježio je poznati hrvatski) 
skladatelj i muzikolog dr B. Škola melodiju 
pjesme bračeca u zagrebačkoj okolici, a tekst 
je zabilježio dr V. Deželić. Ista je pjesma — 
kako sam se kasnije uvjerio — gotovo općenito 
poznata u čitavom Sveto ivanskom Prigorju. Ta 
pjesma glasi: 

Majka Marija Svečnica, SveČnica, 

Koja nam je lepo posvetlila. 

Majka Marija v crkvicu šla, v crkvicu Šla, 

Sobom popelala anđela dva. 

Daleki su puti temna je noć, temna je noć, 

Vužgi, Marija, tu nebesku luč. 

Mi smo dva mali bračeci, bračeci, 

Majke Marije hlapčeci. 

Pisane sveče nosime, nosime, 

Sve u ime Božje prosime. 

Ovoj popevki je konec i kraj, konec i kraj, 

Mi prosime dare, pak ideme v kraj. 

* U svetoivanskom Prigorju nose ti bračeci 
(ovdje idu obično po trojica i za njih se kaže, 
da idu »z Svečnicu«) mali kip Majke Božje. Kip 
je gđjekada postavljen u mali ol.tarić, koji se 
može zatvoriti. Svijeće su ili postavljene ispred 

samoga kipa Majke Božje, ili ih bračeci nose u 
rđkama. U istom kraju nalazimo, da jedan od 
bračeca nosi ponegdje i zvonce, kojim pozvoni 
ulazeći u kuću. Napokon imade slučajeva, da 
bračeci nose sa sobom križ, kojim se tom zgo- 
dom križaju ukućani. U nekim opet mjestima 
svetodjvanskog Prigorja no9e ti dječaci sa so- 
bom ne svijeće, nego upaljenu gubu. Tu bra- 
čeci, pošto uđu u kuću i nakon što se poklone 
sa »Falem Isus«, kažu: »Nate vam blagoslovenog 
ogna.« Na toj gubi zapaljuje svaka domaćica 
luč i baca je u peć, a dječaci započinju svojim 
Obrednim pjevanjem. Taj običaj donošenja bla- 
goslovljene vatre, držim, nije prvotna forma 


naših narodnih običaja, nego svakako novija, 
prenesena iz uskrsnog doba, kad na Veliku Su- 
botu svećenik blagosilje vatru pred crkvom, 
da se tom vatrom zapali nova ili obnavlja stara. 

U okolici Sv. Martina pod Okićeni nose bra- 
čeci upaljene svijeće, koje načine sami od voska 
ili kukuruzne stabljike. Oni pjevaju pred kućnim 
vratima pjesmu: 

Pofaleni Jezuš bo pri vas, 

To je naš tej prvi glas. 

Mi smo si dva bračeci, 

Svečne Marije hlapčeci. 

Mi pa te sveče nosimo, 

Pa se vu ime Bože prosime . . . 


DOMAĆINSKI TJEDAN U ZAGREBU 



prije podne), zatim izložba domaćinskih potrep- 
ština, prikazivanje kulturnog filma »Jedan dan 
u domaćinskoj školi« u kinima prije svake pred- 
stave, zatim posebna predavanja za žensku mla- 
dež o ženskim zvanjima te opet posebna preda- 
vanja za radničke žene. Posljednjeg će dana biti 
u Glazbenom Zavodu završna svečanost s nagra- 
đivanjem natjecateljica i zabavom. 

Za one, koji žele izvan Zagreba doći na pri- 
redbe ovog Domaćinskog Tjedna, vrijedi polo- 
vična željeznička vožnja, ako nabave legitima- 
ciju, izdanu u tu svrhu. 

Neka taj divni pothvat Domaćinskog Tjedna 
bude od sveg srca pozdravljen uz želju, da za nj 
pokažu što veće zanimanje sve naše domaćice 
i majke, koje imadu kćeri. Neka taj Domaćin- 
ski Tjedan pridonese što više tome, da se među 
našim mlađim ženskim svijetom podigne zani- 
manje za dom i obitelj, za rad i život u domu 
i obitelji. O uspjesima sviju priredaba Domaćin- 
skog Tjedna izvijestit ćemo naše čitateljice po- 
tanko u budućem broju »Obitelji«, koja želi da 
podupre plemeniti cilj Kola Domaćica. 


U Zagrebu postoji prosvjetni i dobrotvorni 
odbor Kolo Domaćica, koji nastoji oko toga, 
da se pribavi priznanje i poštovanje domaćin- 
skom radu te da se što veća pažnja posveti do- 
maćinskom odgoju ženske mladeži. To Kolo Do- 
maćica ima i svoju vlastitu domaćinsku školu, pa 
uzdržava i školuje i velik broj djevojaka na vla- 
stiti trošak, da ih tako pripravi i osposobi za 
domaćinsko zvanje u životu. 

Velika je to zaista zadaća, koja treba da naiđe 
na što veće zanimanje cijele hrvatske javnosti. 
Ustanovama Kola Domaćica upravlja gđa Mira 
Vučetić, koja svojom stručnom spremom i ve- 
likim svojim marom postizava prekrasnih uspje- 
ha. Manifestacija tih uspjeha jest naširoko za- 
snovani DomaćinskiT jedan, što ga »Ko- 
lo Domaćica« priređuje od 30. siječnja do 5. 
veljače, da tim bude proslavljena deseta godiš- 
njica opstanka zagrebačke domaćinske škole. 

Krasno je zamišljen taj Domaćinski Tjedan s 
najrazličitijim priredbama: 30. I. svečana aka- 
demija i kulinarska izložba, 2. II. svečana služ- 
ba Božja nadbiskupa dra Alojzija Stepinca, 4. II. 
kazališna predstava 
operete »Đak pro- 
sjak«, a svakog dana 
od 30. I. do 5. II. je 
natjecanje u kuhanju 
( u Pučkom Sveučili- 
štu), natjecanje u kr- 
pan ju ( u Domaćinsko j 
školi), cijeli niz stru- 
čnih predavanja (sva- 
ki dan u 5 sati po 
podne), javno obuča- 
vanje u kuhanju, ši- 
vanju, krpanju, gla- 
čanju, pravljenju 
strunjača i popluna, 
čišćenju cipela i t. d. 

(svaki dan od 9 sati 


UČENICE DOMAĆINSKE 
ŠKOLE, KOJE UČE ZA 
KUĆNE POMOĆNICE 
u nošnji zavoda domaćinske 


škole '* 

MLADI BRODOLOMCI PO GRADSKIM ULICAMA 


Po ulicama velikih gradova če- 
sto susrećemo djecu, koja se 
skicu. U Zagrebu ima također 
mnoštvo takve djece. Im adu i 
svoje skitničke »organizacije«, 
pa samo takvih »organiziranih« 
malih skitnica ima u Zagrebu oko 
pet stotina. Skicu se, klatare se, 
čine nepodopštine, uče se na 
grijeh i postaju talog ljudsko- 
ga društva. To su međutim sve 
sami mali brodolomci iza bro- 
doloma obiteljskog života nji- 
hovih roditelja. Čiijte! 

Zlatko mu je ime. Bio je u 
trećem razredu osnovne škole. 
Ali školu ne će da polazi. On 
radije sa svojim mlađim bratom 
bježi od kuće. Skiće se pO' gra- 
du, prosjači, krade. Pet puta bio 
je već pritvoren. U školu je do- 
lazio neumiven, nepočešljan, za- 
mazan i poderan i neuredan-. 
Govori nepristojne riječi, psuje. 
Tukao se, razbio jednome gla- 
vu, drugome usta, vadi nož. Na 
ulici se druži s isto takvom dje- 
com. Drzovit je prema stariji- 
ma. Zvoni po kućama, nagovara 
i druge, da tako čine. Inače je 
dosta nadaren i mogao bi napre- 
dovati u dobrome. I mladi nje- 
gov brat skiće se po ulicama. 

Drugi jedan. Majka mu živi 
nedostojnim životom. Dječak 
sam sebi prepušten. Jedanaest 
puta pritvoren. Prosjači U školi 
je bio tih, miran, napredovao 
dobro. INarav mu je bila šutljiva 


i zamišljena. Jednoga dana izo- 
stao od škole. Policija ga pro- 
našla, jer ni kući nije dolazio. 
Veli, da je radije čuvao nekome 
čovjeku živađ i taj ga je uzdr- 
žavao, jer da majka s njim stro- 
go postupa te ga za malenkost 
često puta i nekrivoga tuče. 

Marku je 14 godina. Svršio 
četvrti razred osnovne škole. 
Jedan je od glavnih »s dna ži- 
vota«. Prosjači, razuzdan je, uz- 
nemiruje prolaznike. Duševno 
je razvijen, sposoban za nauk. 
Bježi od kuće, često noći izvan 
doma. Slab domaći odgoj. 

A onaj tamo? Zatečen je u 
piosjačenju i skitnji. Majka ži- 
vi u nezakonitom braku, pa ima 
još četvero djece. Ovo dijete 
nije pokvareno, po naravi je 
mirno i dosta poslušno. Zao 
utjecaj doma prevladao je, di- 
jete prodaje »žnirance«. 

Mali T., osamgodišnji dje- 
čak, zatečen u skitnji. Preslu- 
šan izjavio je, da ga kod kuće 
majka i novi tata jako tuku, 
tjeraju iz kuće k njegovu pra- 
vom ocu. Mali je svršio prvi ra- 
zred s vrlo dobrim uspjehom, u 
vladanju bio vrlo dobar Nježan 
je, nepokvaren. Pa ipak . . . 

S. ima 12 godina. Polazio prvi 
viši razred osnovne škole. Zate- 
čen je u 1 s poslije pol noći 
gdje spava u škrinji u prolazu 
Balkan-kina. Prosjači, a raznosi 
i nepoznatim ženama košare s 


Napisao Stjepan Gorupić 
tržnice te se prehranjuje i skiće. 
Veli, da mu otac nije siromašan 
i da ga u ničem ne prikraćuje. 
Otac, udovac, drugi put se ože- 
nio, polazi svako jutro na po- 
sao, a djeca ostaju s maćehom, 
koju ne vole. Više su na ulici ne- 
go kod kuće. Maćehu ne sluša- 
ju; a kada ih otac radi toga 
ukori ili kazni, pobjegnu. 

Grad Zagreb ima razne usta- 
nove i domove za uzgojnu skrb 
zapuštene i napuštene djece. Tu 
su Gradska dječja skloništa, 
gdje djeca siromašnih roditelja, 
preko dana zaposlenih, dobiva- 
ju sklonište i jelo. Tu su i tri 
dječja sirotišta. Ima i Liga za 
zapuštenu djecu. . 

U Klinčaselu je gradsko uzga- 
jalište za siromašnu i zavičajnu 
djecu grada Zagreba. U najno- 
vije doba osnovano* je u gradu 
Zagrebu Gradsko dječje sabira- 
lište. Svrha je: djeci ulice, koja 
trebaju zaštite, dati privremeno 
zaklonište, hranu, stan i uzgoj, 
tada ih na temelju liječničko- 
ga i pedagoškog promatranja 
smjestiti na daljnji; uzgoj. 

Skrb za takvu zapuštenu dje- 
cu zaslužna je za ljudsko dru- 
štvo i za te male izgubljene čla- 
nove njegove. Ali još veća je 
stvar sačuvati obitelji od brodo- 
loma, učvrstiti ljudsko društvo 
i pojedince jakim obiteljskim 
duhom, pa ne će onda biti ni 
malih nesretnih brodolomaca. 


PRED VELIKI DAN STARODREVNOGA KOTORA 


Već preko tisuću godina . čuva 
naš maleni Kotor relikvije svoga 
patrona sv. Tripuna. Rođen u 
Maloj Aziji, mučen za cara De- 
cija, (250. do 253.) tijelo Tripu- 
novo bi preneseno u Kotor. 
Njemu u počast Kotorani sagra- 
diš e crkvu, koja je najljepši ar- 
hitektonski spomenik u Boki 
Kotorskoj. Današnja crkva je 
iz 12. stoljeća u romanskom sti- 
lu, sa dva zvonika. — Uz 
crkvu se nalazi zasebna mala 
zgrada — moćnik iz g. 1652. Na 
ulazu je uzidan maleni mramor- 
ni sarkofag, u kojem je g. 809. 
donešeno tijelo sv. Tripuna: Nje- 
gove se moći čuvaju u mramor- 
noj kapsi sa srebrenim vratima. 


Svake se godine 3. veljače 
crkva sv. Tripuna zasja u sve- 
čanom ruhu. Katolici Boke toga 
dana obnavljaju uspomene svo- 
je slavne i bogate prošlosti. Sav 
vjersko - socijalni život slavnih 
Bokelja našao je svoj odraz i 
simbol u velebnoj Tripunovoj 
katedrali, gdje se vjera, kultu- 
ra i umjetnost složiše, da zajed- 
ničkim naporima izdjelaju biser, 
koji sačinjava ponos i ljubav 
svih Bokelja. U katedrali, koja 
svojom poviješću, 'umjetninama, 
ornamentikom i kulturno povi- 
jesnim uspomenama predočuje 
snaga mrtva kamena, koji ima 
svoj jezik, sve faze političkog, 
socijalnog i kulturnog razvoja 


Napisao Kalist Perinić 

slavnog hrvatskoga grada Ko- 
tora. 

Staro, nekada moćno pleme- 
nito tijelo »Bokeška Mornarica« 
— po* pisanoim statutu iz g. 1463. 
»Confraternitas nautarum« — 
usko je vezano sa čašćenjem sv. 
Tripuna. Tog dana časništvo i 
admiralitet mornarice u histo- 
rijskoj nošnji oboružanih mor- 
nara obavlja glavne funkcije 
kod proslave u crkvi i gradu. 
Pocrnjele kotarske zidine i na- 
kon prohujalih 11 vjekova po- 
nosno gledaju, kako sinovi sta- 
roga Kotora uz geslo »Fides et 
Honor« vjerno stupaju pod za- 
stavu sv. Tripuna, da izvrše za- 
vjet vjere svojih otaca. 

DON BOSKO KAO PISAC 


Kad je Don Bosko, čija se 50. godišnjica smrti 
navršila ovih dana (31. siječnja), bio 9. ožujka 
1858. u audijenciji kod iPape Pija IX., upitao ga 
je Sv. Otac: »Čim se bavite?« 

A Don Bosko odgovori: »Svetosti, bavim se 
odgojem mladeži ii katoličkim štivom.« 

Don Bosko je doista bio jedinako velik odgo- 
jitelj mladeži kao i pisac. Pisao je, da brani 
vjeru i pouči mladež. Tako je sam počeo izda- 
vati vjerski list »Prijatelj mladeži«, kojemu je 
kasnije dodao i list »Učitelj puka«. Pisao je i 
izdavao brošure i letke o katoličkoj Crkvi, koje 
je dijelio među mladež. Izdao je Biblijsku po- 
vijest, povijest Crkve, a jedna od najvažnijih 
njegovih knjiga bila je »Opskrbljeni- mladić«, 
koja je u godini dana doživjela 3 izdanja. Zatim 
je počeo g. 1853. izdavati niz periodičkih knji- 
žica »Katoličko štivo« za obranu vjere. 

Od prvoga polugodišta »Katoličko štivo« po- 
slalo je u narod sto i dvadeset hiljada sveščića, 
koji su se pohlepno čitali. 

U rujnu 1864. štampala je tipografska škola 
djelce s naslovom: »Tko je don Ambrozije?« 
Razgovor između jednoga brijača i jednoga teo- 
loga. Don Ambrozije bio je bezbožni izaslanik 
krivovjerja i sekta, koji je svoju katedru dizao 
po trgovima ili pred vratima crkava i zavoda. 
Zatim je štampao rasprave o čistilištu. 

Drugim je izdanjima Don Bosko promicao 
propagandu dobre štampe. Osim sveščića »Kato- 
ličkog štiva«, uredio je 6000 primjeraka novog 
asketičnog djelca, kojemu je bio naslov: »Ključ 
raja u rukama katolika, koji vrši dužnost do- 
bra kršćanina«. Ujedno je izdao djelo velike 
važnosti: »Povijest Italije«, ispripovijedana mla- 
deži, od njezinih prvih stanovnika do naših dana, 
ukrašena jednom zemljopisnom kartom. To je 
bio dragocjen dar mladićima Omladinskog do- 
ma, a i slobodno možemo reći, svoj talijanskoj 
mladeži, a u isto vrijeme uspješan ustuk krivo- 
tvorenja povijesti, kojih je onda bilo mnogo. 

Osim nekoliko životopisa (kao Dominika Sa- 
vija, svojeg pitomca i svoga svetog prijatelja 
klerika Vjekoslava Komola) izdao je i djelce o 
bolima Presvete Marije, zatim »Talijanski vino- 
slovac«, posvećen puku i »Decimalni metrički 
sustav« za pitomce. 

U veljači 1869. izašlo je novo djelce pod na- 
slovom »Katolička crkva i njezina hijerarhija«. 

U kolovozu don Bosko je u djelcu »Opći sa- 
bori i Katolička Crkva«, razgovori između jed- 
noga župnika i mladog župljanina, izložio poj- 
move o naravi i koristi crkvenih sabora, o su- 
periornosti Pape nad njima, o 20 općih koncila. 

Iz oratorijske tiskare stali su izlaziti i po ci- 
jeloj se Italiji širiti prvi svesci »Biblioteke tali- 
janske omladine«, koja je od god. 1869. do 
1885. izdala najbolje talijanske autore, iz ko- 
jih su bili izostavljeni odlomci neprikladni za 
mlade čitače, naročito oni, koji su mogli povri- 
jediti moral. Jedan od pretplatnika bio je 


Napisao Đuro žrnegač 
markiz Jakov ’della Chiesa, kasniji papa Bene- 
dikt XV. A ni papa Pio IX. nije potcjenjivao Don 
BosRa i njegova djela. 

U čast Majke Božje izdao je Don Bosko 
djelce koje je nazvao »Devet dana posvećenih 
uzvišenoj Majci Spasiteljevoj pod naslovom Ma- 
rije Pomoćnice«. U tom je djelcu osvijetlio cilj 
te pobožnosti, koji sastoji u tom, da se pribavi 
osobita zašt : ta Marijiina na času smrti. 



SV. IVAN BOSKO, ZAŠTITNIK OMLADINE 


U ljubavi spram Papinstvu izdao je 3 oveća 
životopisa papa prvih triju stoljeća i knjigu pod 
naslovom »Ljupke činjenice iz života Pija IX.« 

Završujemo djelcem, što ga je izdao pod. na- 
slovom »Isus Krist naš Bog i naš Kralj« 31. si- 
ječnja 1883., točno pet godina prije svoje smrti. 
Djelo je objelodanio kao ustuk bezbožnoj i sve- 
togrdnoj propagandi jednoga povremenog pro- 
tukatoličkog lista, koji se zvao »Isus Krist«. 

Iz svih Don Boskovih djela dliže nam se u po- 
sebnom svijetlu veliki lik Sveca pisca. Istina, on 
nije bio pisac umjetnik, nego pisac odgojitelj, 
ali i kao takav je perom izvršio veliku vjerske : 
kulturnu zadaću, koja ne će ostati zaboravljena. 

DR VELIMIR DEŽELIĆ ST., 
sadašnji predsjednik PIJEVA DRUŠTVA 


BI5KUP AN fUN M\HNIC, 
prvi pokroviteljjPijeva Društva 


DR STJEPAN MARKULIN, 
glavni stup Pijeva Društva od početka 


JUBILEJ DRUŠTVA ZA PROMICANJE DOBRE ŠTAMPE 


Trideset godina postoji već u Za- 
grebu Pijevo Društvo za promicanje 
dobre štampe među Hrvatima. Dne 
31. siječnja 1908. održana je osniva- 
čka skupština toga društva. Za prvog 
predsjednika bio je izabran odvjet- 
nik Mijo Tkalčić, kojega je iza nje- 
gove smrti na tome mjestu g. 1913. 
naslijedio Dr Velimir Deželić st. sto- 
jeći sve do danas na čelu toga dru- 
štva. Pokrovitelj je društvu bio bi- 
skup dr Antun Mahnić sve do svoje 
smrti g. 920. Kao prvi potpredsjed- 
nik istakao se radom svojim Stjepan 
Hartman, koji je međutim već god. 
1909. umro. Kontinuitet društva od 
početka do danas čuva dr Stjepan 
Markulin, koji cijelih tih 30 godina 
vrši službu blagajnika i vodi svu 



MIJO TKALČIĆ, 

I prvi predsjednik Pijeva Društva' 


akciju Pijeva Društva. To društvo je 
isprva izdavalo tjednik »Jutro«, a 
neko vrijeme i ilustrovani polumjese- 
čnik »Prosvjetu«. Glavni rad Pijeva 
Društva nije međutim nakladnički (iz- 
dalo je i divot-izdanje Deželićevih 
pjesama »Zvuci iz katakomba«), ne- 
go podupiranje i širenje dobre štam- 
pe. Tako je ono potpomagalo osnu- 
tak knjižnica, a već skoro punih 20 
godina provodi akciju Dana Katoli- 
čke Štampe sabravši i razdijelivši 
kao potporu katoličkim listovima pre- 
ko 1 milijun dinara. Zaista lijepa 
svota, koju je Društvo pomalo sa- 
kupljalo. Ta bi bila daleko veća, kad 
bi ljudi, koji mogu, shvatili i potpo- 
magali lijepu svrhu Pijeva Društva. 





“ SITNA SREĆA 


VESELA PRIČA O MALOME ČOVJEKU OVELIKOGA 

Drugi posjet na Dugom Izbrešku, koji se jav- 
lja: staračac je s osam pura. Tri su pure crne, 
četiri sirve bijelo poprskane i jedna bijela. 

Hoda staračac rubom ceste, bere stolisnik, hra- 
ni svoje purice iz ruke i sve im nešto govori. 

Koliko je susjeda s kravom od prirode malo- 
rjeka, toliko je starčić blagoglagoljiv. 

»Star čovjek,« tumači on Milku i Anici. »Star 
čovjek dugo živi, svašta je doživio, pa ima što 
da rekne i savjetuje. Ali mlađarija ne sluša. 
Dosadno joj je. Misli, da sve može svojom gla- 
vom . . . Zato ja hranim purice. S njima hodam, 
njima govorim. One me slušaju.« 

Kako je staračac stao i pure su stale oko 
njega. Podigle su glave, čekaju. 

»Zna živače, tko ga voli. 1 pametno je! . . . A 
svako je svoje ćudi kao i ljudi.« 

Jedna crna pura počinje da se glasi. Stara- 
čac objašnjava: 

»Evo je, ove crnke! Kamka i kamka cio dan. 
Dosadi čovjeku, koliko je glasna, pa iskamka 
svojim kamkanjem, što je sebi utuvila u glavu. 
Dadem joj zalogaj preko reda, samo da utihne. 

A ne zaliježe joj ništa. Kost je i koža . . . kao i 
naš Blaž Majdak! HJ selu ga zovemo Blaž Po- 
litika. I on probija uši svojim govorenjem: tre- 
ba, trebali bi, trebamo! ... I on izradi sebi i pre- 
ko narodnog zastupnika zagovor i od Općine 
put i iz Zadruge zajam ... Pa opet nema, ko ni 
mi drugi 1 !« 

Staračac pokazuje šibom bijelu puru: 

»Ova bijela... nije nedužna, kako se čini. 
Lažna bogomoljka je zovem. Izvana uj, unu- 
tra fuj! Drži se mile-lale, a kad misli, da je ni- 
tko ne gleda: ćapi i lakomo proguta.« 

Starčić udara nevaljanku šibom po trtici, ali 
ne suviše. Bijela pura krili kržljavim krilima, 
korača dva tri koraka dugim nogama, osvrće se. 

»Uvrijeđena je lažna bogomoljka!« tumači 
staračac: »Nego ovu sivu, tu ja milujem kao 
Bog pravednika. Dobra! Predobra je! Prepane 
se gliste, ako joj se u kljunu prebrzo zakovrča 
i muhe, ako zazuji. Zato joj svatko otme ispred 
kljuna i. iz kljuna. I čerupne je još povrh toga. 
Ali ja njoj prvoj stolisnik u kljunić, pa se žuti 
kao zlato, ako joj puhneš straga među perje.« 

Staračac bi još vezao na dugo i široko i po 
svojim purama očitovao svoje poglede i nazi- 
ranja na svijet. Nego pure ga' gone. 

»Skoro će mrak. A danas smo nešto okasnili. 
Puricama su putače još prazne . . . Drugom će- 
mo zgodom više!« ispričava se staračac s osam 
svojih pura. 

»Dangubili starčić!« smješka se Milko. 

»Ali i mi smo današnju nedjelju prođangubili!« 
opaža Anica. 

I jesu! Niti su uradili štogod spomena vrijed- 
no. Niti smislili, što bi valjalo načiniti. Niti se 
dogovorili bilo o čem. Od zore do mraka ništa, 


GRADA — NAPISAO DR VELIMIR DEŽELIĆ, SIN 

(N^tavak) 

te ništa! Čeretali su, čaškali, smijalii se i sigrali. 
Kao djeca! 

Bog im blagoslovio! 

ZALEĐENO? 

»Kako je veselo posjedovati komadičak ku- 
gle zemaljske!« oholi se Milko. 

»Da ne urečeš!« straši se Anica. 

(Kako je na zemlju nalegao mrak, tako se i 
ona smračila.) 

Muž je gleda i draška: 

»U jednom džepu smijeh, u drugom plač.« 
Mlada žena odaje svoju bojazan: 

»Ako nam vrate kaparu? Ako reknu, da su 
se predomislili i da ne će prodlati? . . . 



DVA ČITAHA, NEKE VRSTI AFRIČKIH LEOPARDA, 
pobijedili su nedavno kod jedne pasje utrke u Engleskoj 


»Prošla su dvadeset i četiri sata! Sad bi nam 
morali vratiti dvostruko. Zaradili bismo če- 
tiri stotine dinara za jedan naš lijepi dan.« 

»Bolje da ne zaradimo!« odbija žena tu mi- 
sao kao grešnu. I još više se stužuje. Šutke 
korača uz muža. 

Milku je žao, što takva divna^ nedjelja zavr- 
šava tužno. Spominje se stiha, što ga je jučer 
tipkao i 

»Zašto crna uobrazilja izmišlja jade?« 

Žena dobacuje: 

»Ako izgubimo naš uložak?« 

»Pokrpit ćeš mi džep, ako je poderan!« 

»iNe mislim tako! Nego ako nam ga uzmu?« 

»Aha, drumskih se razbojnika plašiš?!« šali 
se Milko: »Da nas tu na otvorenom polju ne za- 
skoče i da nam ne otmu pare kad ih budemo 
nosfl'i da platimo?« 

»Ni to ne mislim!« mrgodi se mlada žena i 
tek nakon šutnje izriče: »Ako u banci . . . ako 
nam onaj blagajnik iza rešetke reče: da se 
ulošci ne vraćaju, da se ne isplaćuje ništa, da 
je sve zaleđeno...« 

»Zaleđeno?« ponavlja Milko zaskočen, pa 
tek da rekne nešto, bubne: »Onda, onda ću tebe 
prodati Ciganima i za dobiveni novac ipak ku- 
piti zemlju i naći sebi drugu ženu . . . veseliju, 
pametniju i dražu.« 

Anici nije do šale. Milko nespretno popravlja: 

»Ne ću te prodati ciganu, ne ću! Ma zaledio 
nam 9e i uložak i kapara i sav Dugi Izbrežak.« 

Anica je u izlogu neke banke vidjela ormarić 
od željeza s natpisom 

TRESOR SAFE DEPOSITS 
Model jednog čeličnog safe pretinca, 
kakvi su u našem podrumskom treso- 
ru ugrađeni u cementne stijene. Naj- 
veća sigurnost za čuvanje vrednota 
naših stranaka! 

A u nekom drugom izlogu, vidjela je Anica 
veliki bijelo emajlirani hladionik s rastvorenim 
vratima. I u tom je ledenjaku bio željezni pre- 
tinac. Natpisi 

FR1GIDAIRE 

Automatska sprava za hlađenje. 
Najsavršenji ledenjak sadašnjosti. 

Pogon, elektrika, plin ili petrolej. 
Najveća udobnost za kućanstva i rad- 
nje sviju vrsta. 

U željeznom pretincu toga frižidera drndala 
je elektrika i pretinac se za čas nahukao ro- 
som i mrazom, obasuo injem, stvorila se oko 
njega ledena korica, pa sve deblji i deblji led. 

U takvom nekakvom nesretnom frižider-sefu 
zamišlja tužna Anica: zaledilo se njihovih tri 
tisuće sedam stotina i pedeset dinara. 

A koliko li je stotina i tisuća puta kucnuo 
njezin Milko po tipkama crnog lajnotajpa, dok 
su skucali tu svotu. I koliko je tisuća puta ona 
sama bocnula iglom u vezove za Žensku udru- 
gu, da doprinese svoj udio. I koliko su se želja 
i željica odricali, pa štedjeli, da im se sada sve 
zaledi. 

»Tko što ima, brigu ima!« ubacuje Milko u 
šutnju, i korača dalje šutke sa ženom prema gra- 
du i kući. j »đ 

On je često čuo, čitao, pa i tipkao vijesti o 
zaleđivanju novca po bankama, ali ga se to malo 


doimalo. Činilo mu se, da se to tiče bankara, 
velikih posjednika, kapitalista . . . Sada upinje 
svoje pamćenje, da se domisli, traje li to ledeno 
doba još uvijek i zaleđuju li se pare i sitnih 
štediša i sirotinje . . . 

A u mladoj se ženi javlja čudni samoprije- 
kor. Ona sebe prekorava što uložnicu drži iza 
ogledala umjesto za slikom svetoga Antuna, da 
je dobri Svetac čuva. 

Isprva je i naumila da je stavi iza svete slike, 
ali ju je onda podišla sumnja, nije li možda gri- 
jeh metati novac iza slike, pred kojom se moli . . 
bolje joj je pristajalo da uložnicu turi za ogle- 
dalo. (Taština i skupost!) 

Sada Anica obećaje svetome Antunu trodnev- 
nicu, ako uložak ne bude zaleđen. 

Kada kod kuće vadi uložnicu iza ogledala i 
predaje je mužu... povisuje zavjet iz trodnev- 
nice na đevetnicu s po devet Očenaša dnevno. 

Anicu zebe srce i kao da sve kuca: 

»Zaleđeno . . . zaleđeno . . . zaleđeno . . .« 

Kleči pred štednjakom, duva, da brže raspiri 
vatru. Još joj je od s : noć preostalo valjušaka 
od šljiva; pregrijat će ih, možda će joj muž 
htjeti večerati. 

Njoj je samoj presjela večera. Baš joj je, 
kao da već guta čitave hladne (zaleđene)valjuš-. 
ke s cijelim šljivama i košticama. 

Milko je u sobi pregledao uložnicu, dolazi u 
kuhinju i pokazuje: 

»Gledaj, ženo, još nam nisu pripisali kamate. 
Mi bismo imali više nego računamo.« 

Kao dijete, koje se dugo savladavalo pred 
tuđim ljudima, pa pred materom brižne u plač. 
Anica ne može da uzdrži suze. 

»No što je, Anice?« htio bi tješiti muž. 

»Mi bismo imali, veliš, ... a nemamo. Zale- 
đena nam je uštednja! Zaleđen dugi Izbrežak!« 

I Milka prolaze trnci. 

Pokolebao se. 

Tek da obodri ženu, počne je prekoravati: 

»Stidi se, Anice! Radi novca plačeš! Nisi valj- 
da ružni kapitalista, kome je novac jedino i sve 
na svijetu?!« 

I već se mladom čovjeku vraća dobra vjera 
i volja: 

»Pa da! Ako su nam glupavi i zli bankari 
upropastili našu uštednju, nisu ubili nas samih! 
Mi smo još mladi, radini, sposobni da stekne- 



DJELUJE 

dobro kod obolenja želuca, 
jetara i bubrega. 

POMAŽE 

kod arterioskleroze i hemo- 
roida. 

OLAKŠAVA 

muke i boli kod reumatizma 
i kostobolje. 

UBLAŽUJE 

obolenja kod mjesečnog pra- 
nja i mijene 

ODSTRANJUJE 

smetnje od debljanja i čini 
vitkim. 

Dobiva se u svim apotekama. 

Reg, S. br. 1983/1933 






mo nanovo! . . . Jesi li jutros vidjela onoga mra- 
va? Našao mrvicu našeg zajutarka i vuče je u 
svoj mravinjak. Prevelik mu je bio teret. Stra- 
šno se mučio. Ispadalo mu nekoliko puta, a on 
upro, pa iznova. I tako sve, dok nije uspio! 
Mrav je radnik, nije buržuj!«- 

Onda Milko poučnu basnu primjenjuje na živi 
slučaj : 

»Ako treba, počet ćemo i mi nanovo! štedi - 
mo li po pedeset dinara tjedno, bit će za godinu 
dana tri tisuće . . .« 

»Bi li se zemljište moglo otplaćivati obroč- 
no?« obasjava Anicu tračak uzde. 

». . . Mogao bih ja dići zajam u našoj Tipo- 
grafskoj zadruzi. Jamčio bi nam kum Duka, a 
može se Zadruga uknjižiti na nekretninu na Du- 
gom Izbrešku . . .« 

Mladoj ženi, koja još jednako kleči uz šted- 
njak, čini se njezin muž viši i snažniji A kada 
je privije u naručje i ona nasloni glavu na nje- 
gova prsa, onda se osjeća tako sigurna uz nje- 
ga i s njim. Sama se sebi pričinja sasvim siću- 
šnom. I mogla bi usnuti mirno kao nevinašce. 

»Hvala ti, Milko!« znala bi jedino reći i tom 
zahvalom najistinitije izreći, što osjeća. 

Ali sada kao da Milkovo srce (premda on to- 
ga ne priznaje ni samome sebi), kuca: 

Zaleđeno? . . Zaleđeno . . . Zaleđeno? . . . 

VREĆA NOVCA 

Nesigurnom rukom pruža Anica uložnu knji- 
žicu pod rešetku i glasom, koji se jedva čuje, 
izgovara: 

»Htjela bih izvaditi . . .« 

»Ovdje se ul až e, a ne vadi! Preko!« ne do- 
pušta joj činovnik ni da izreče do kraja. I već 
se obraća čovjeku do nje. 

Nju danas ne prepoznaje, premda je svagda 
baš njemu tu ruke predavala tu istu uložnicu s 
mjesečnim uštednjama! 

Mladoj je ženi grlo stegnuto i noge podsje- 
čerue, pa i ne pita, niti se miče. 

Netko od onih, koji čekaju, upućuje ju, da se 
kod ovoga ovdje činovnika samo ulažu novci, 
a ako hoće iz uložnice štogod izvaditi, to mora 
zatražiti kod onoga preko. 

Još drhtavi jom rukom pruža Anica svoju 
uložnicu nepoznatom činovniku i moli: 

»Radio bih izvadila tri tisuće šest stotina di- 
nara.« 

Činovnik izvlači malo ladicu svoga pisaćeg 
stola, vadi iz nje komad kruha namazan jetre- 
nom kobasicom, odgrize, žvače i stavlja kruh 
natrag, pa zatvara ladicu. Onda uzima Anici iz 
ruke uložnu knjižicu, rasklapa je, lista i dva tri 
puta redom pogledava mladu ženu. 

»Milko i Anica ... a gdje vam je taj Milko?« 

»U Tiskari na poslu.« 

»A šta je on vama?« 

»Muž.« 


»Hm, vjenčani muž...« 

»Ja i ulažem novac uvijek sama, jer je...« 

»Koliko biste htjeli izvaditi?« prekida činov- 
nik. 

»Tri tisuće šest stotina dinara.« 

»To je gotovo sve!« naglašava onaj iza re- 
šetke. 

»Da!« priznaje pokorno Anica. 

Činovnik opet izvlači ladicu svoga stola, vadi 
kruh, odgrize i sprema kruh natrag. Žvačući za- 
pisuje nešto na neku ceduljicu s velikim bro- 
jem. Uložnicu baca preko stola blagajniku, a 
ceduljicu daje Anici. 



KAPUCIN KARDINAL JOSIP MASSAIA, 


apostol Abesinije, živio je u toj zemlji 35 godina (1849. do 1884.) kao 
misionar i biskup te je u njegovo doba sagrađeno ondje 17 katoli- 
čkih crkava, 2 sjemeništa, 18 škola i prešlo na katoličku vjeru 36 000 
Abesinaca. On je prvi povezao i političke veze između Italije i Abe- 
sinije. Doskora se navršuje njegov 50-godišnji smrtni dan 

Ona ne zna, što bi s tim. Čeka. 

Činovnik ponovo vadi kruh i jede. Kad je 
progutao zalogaj, dobacuje: 

»Sjednite, dok gospodin blagajnik ne pro- 
zore vaš broj!« 

Sjednite! Ta riječ spominje Anicu na školu i 
kako ju je jedinom osramotio sam nadzornik. 
Nešto se splela računajući kod ploče, pa ju je 
školski nadzornik poslao na mjesto s riječju: 
»Sjednite!« Učiteljica ju je poslije zbog toga 
često prekoravala, A i ona sama mnogo puta 
s neugodom misli (pa i sanja!) o tom: »Sjedni- 
te!« I sada joj je, kao da u prstima prevrće kre- 
du, d od toga je prolaze srsi. 

Da je i sada ne po tjeraju, ako se kod broja- 
nja novca pomete? . . . IH da je ne pošalju kući 
praznih ruku, jer će u podrumskom treso ru naći, 
kako je njezin uložak u frižider- sefu zaleđen? 

(Nastavit će se.) 



SKIJAŠKI SKOK 


BIJELA SREĆA 

Zima nosi mnoge radosti. Milina je zimi se 
prosanjkati po snijegu, sklizati se na ledu ili 
skijati se po snježnim brežuljcima i planinama. 
To je prava bijela sreća za sve, koji mogu sebi 
takve zimske radosti da priušte. Koliko im to 
osvježuje tijelo, a koliko svježine ulazi i u ci- 
jelo raspoloženje čovjeka, u dušu njegovu kod 
takvih zimskih radosti! Prava je zato blagodat 
za omladinu, ako je zima lijepa te ako se može 
dosta dugo baviti zimskim športovima, među 
kojima danas sve veći mah uzima skijanje 
(smučanje). 



Za skijaški šport se kod nas prije svjetskog 
rata nije pravo mi znalo . . . Tada se gojio samo 
u sjevernim krajevima. U Norveškoj je i do- 
movina toga športa, koji je prije dvadesetak 
godina odanle stao da prđdiire i drugamo u 
Evropu, a poslije svjetskog se rata silno raz- 
mahao. Danas valjda ni nema osim sanjkanja 
drugog zimskog športa, koji bi se toliko gojio 
kao skijanje. Gradska omladina jedva čeka, da 
može sa svojim skijama pohrliti nekamo u pla- 
nine te se ondje predati skijaškom uživanju. 


Pravo skijanje vezano je uz gorovite krajeve, 
jer se skijaš niz obronak spušta na svojim ski- 
jaškim daskama. Što je ljepši i mekši snijeg, to 



je bolji za skijanje. Svaki pravi skijaš može 
izvoditi svakakvih zanimljivosti, osobito skoko- 
va, koji gledaoce upravo zapanjuju. Prave se 
i posebne skakaomce za takvo skijaško ska- 
kanje, pa se tu priređuju i posebne utakmice u 
skijaškim skokovima. Kod nas se vrlo mnogo 
goji skijaški šport u Gorskom Kotaru, a svjetski 
glas stekla je skakaonica u Kranjskoj Gori, gdje 
se održavaju i međunarodne skijaške utakmice. 

Skijanje je pretežno šport za muškarce, ali 
ga goji i ženski mlađi svijet. Skijašice se oblače 
u muško skijaško odijelo sa hlačama, da uz- 
mognu izvoditi što slobodnije kretnje, koje su 
kod skijanja potrebne. Ima i manjih skija za 
djecu, pa ima već djece od četiri ili pet godina, 
koja se pomalo priučavaju na skijanje, a od 
sedme godine mogu djeca da budu pomalo već 
dosta dobri skijaši. Dakako da djeca smiju sa- 
mo gojiti umjereno skijanje bez većih skokova, 
za koje se traži već neka zrelost u prosuđivanju, 
što se može, a što se ne može. 

Slika lijevo : 

GLAVNO MJESTO ZIMSKOGA ŠPORTA GARMISCH- 
PARTENKIRCHEN 

ČARI ŠPORTA 

Športske igre imaju poseban čar za život 
omladine. Iako su glavne vrste današnjeg špor- 
ta (nogomet, skijanje, tenis itd.) tek u posljed- 
njih deset-dvadeset godina postigle svoj pravi 
razmah te zavladali tako odlučno životom omla- 
dine, mkada nije bilo doba bez bilo kakvih 
športskih igara. I mnoge današnje športske igre 
imadu vrlo staro porijeklo. Tako na pr. polo 
sportska igra potječe od prije 2000 godina. 

SkHzanje po ledu bilo je još prije pedesetak nooometm ut^ Sli0U 

godina veoma u modi. U ono doba je taj šport kottavsmu u indiji 




KOTURANJE PRIJE PEDESETAK GODINA 



NOGOMETNA GUŽVA KOD JEDNE UTAKMICE 


da mnoge druge plemenitije igre (zimi skijanje 
i ljeti tenis, veslanje itd.) kudikamo više nego 
nogomet pokazuju prave čare športa, koji ople- 
'menjuje duše športaša. 


ljeti pretvoren u koturanje tako, da su se pri- 
čvrstili koturovi za noge. Danas služe za kotu- 
ranje posve mali koturići. 

Više nego druge igre nogomet je u sredi- 
štu zanimanja nesamo današnje omladine, nego 
i svih onih, koji u tisućama hrle na razne no- 
gometne utakmice. Ali zato ipak moramo reći, 



VESLAČI ŠPORTAŠI TRENIRAJU SE NA POSEBNIM SPRAVAMA 
KOD KOJIH OBAVLJAJU JEDNAKE POKRETE KAO KOD 
VESLANJA 



Slika desno : 

ZIMSKI ŠPORT CURlING (KORLING) 
je neka vrst kuglanja na ledu 


Prevedeni roman „Obitelji 1 


RUŽE ZELENOG OTOKA 


ROMAN IZ IRSKE PROŠLOST 

Ni jesam znao, zašto ju tako zovu, dok ni jesam 
pitao. Rekli su mi, da je zovu »Dame Street« 
(Ulica gospođa), jer se po njoj rado šeću 
dame. Oh, kako su to ljupke stvarčice! Ne mogu 
vjerovati, da je to tako nezdrav kraj, jer je ve- 
ćina dama, što sam ih ondje vidio, imala bar- 
šunasta ružičasta lica, takva lica, kakvih moje 
oči još nijesu vidjele. A oči, kažem vam, one 
prelijepe oči, koje su tako živahno šmigale amo- 
tamo! . . . Bilo je dakle na Dame Street-u, kako 
rekoh, gdje sam prispio do prodavaone bez 
broja štapova. Unišao sam i gledao, dok nije 
došao trgovac te me upitao, da ti želim trstiku. 
,iNe,’ rekoh, neću trstike, hoću štap ’ 

,Vi mislite trstiku,’ reče on. 

,Ne, štap hoću, jer sam se odlučio za štap, a 
ne za trstiku.’ 

,Ova je zgodna,’, reče on. 

,Ne ću zgodne, nego odgovornu.’ 

, Vjere mi,’ trgovac će, .kad bi Irčev štap 
zaista bio odgovoran, morao bi mnogo odgo- 
varati. ’ 

Ne znam, na što je time mislio, ali tako je 
rekao i zatim mi se u sav glas smijao.« 

»Tako je rekao, jer ste tražili odgovoran štap,« 
razjasni mu mladi gospodin. 

»A zašto ne bih,« Rory će, »kad sam ja tre- 
bao za prečasnoga gospodina! Zašto ne bi oin 
imao lijep, pošten i odgovoran štap!« 

»Zacijelo,« povlađi blijedi gospodin. 

»Dobro, izabrao sam jedan, koji mi se svi- 
dio: dobar štap s drškom od slonove kosti, jer 
sam vidio, da su oni sa zlatnim drškom bili tako 
skupi, da ih nikad ne bih mogao platiti. Zato 
sam rekao: , Daj te mi onaj.’ I prihvatio sam ga. 
Ali nikad u životu ni jesam bio tako razočaran. 
Mislio sam naime, da ću dobiti dobar, jak, soli- 
dan štap, a kad tamo, sreća, što mi nije odletio 
iz ruke. Tako je bio lagan! 

,Ph-h,’ puhnuo sam. , Kakav je to štap?’ 

, Kažem vam, da nije štap, da je trstika!’ reče 
trgovac. 

*) Odgovoran znači u engleskom jeziku »responsible«. 
Irski seljak kaže uvijek »responsible«, kada misli »re- 
spectable«, što znači pošten, solidan. Rory je dakle htio 
imati solidan štap. 



Hiljada je bolesti a jedno zdravlje! 


V 

Bili zdravi ili bolesni, ako još ne poznate 

Radensku ljekovitu vodu 

Onu sa crvenim srcima, tražite kartom upute za kućno 
liječenje 

Uprava Radenskog ljekovitog kupališta SLATINA 
RADENCI (kraj Maribora) 

Kr. dvorski dobavljač za mineralnu vodu. 


I - NAPISAO SAJMUEL LOVER (Nastavak) 

, Vjere mi, nimalo ne sumnjam u to,’ rekoh ja. 

, Vidite, kako je lagan! Pomislite, gospodine, 
laganje, ali svejedno dobro opali!’ hvalio ga on. 

, ,Vi se šalite,’ rekoh ja, ,ta jedva osjećam, da 
imam nešto u ruci.’ 

,Za cijelo, pa to je i njegova prednost,’ reče 
on. 

Pomislite, taj lopov je zvao štap, koji je bio 
lagan kao pero, prednošću! 

,Ta jedva ga osjećate,’ režao je. 

,Da, istina je,’ rekoh ja. ,Što je još lošije, jest 
to, da ga zacijelo ne će ni drugi osjetiti.’ 

,A tako, vi trebate štap, da njime udarate po 
drugima?’ reče on. 

,Pa dakako. Čemu je inače štap?’ rekoh ja. 

,Da se iz ljudi izbije zloba,’ zarežao je opet. 

, Dakako, ako su nevrijedni,’ rekoh ja. Oštro 
sam ga pogledao. 

,Da, ovi štapovi su samo za šetnju,’ rekao je 
on. 

,Ili za trku. Ta pred takvim, kakav imate u 
ruci, moraš trčati,’ rekao sam. 

, Dobro, izaberite najteži od svih,’ rekao je on. 

I tako sam čeprkao među štapovima i preba- 
civao ih, da je sve pucalo, ali vjerujte mi, sve 
one štapove, koji su bili u trgovini, ni pas ne bi 
pomirisao.« 

»Zašto ste tražili tako težak štap za prečasno- 
ga gospodina?« radoznalo upita zdepasti susjed. 

»Zato, jer u župi nema čovjeka, koji bi trebao 
teži.« 

»Zar se tako svađa?« zapita putnik. 

»Ne, naprotiv, to vam je najmiroljubiviji čo- 
vjek,« Rory će. 

»Čemu mu onda tako težak štap?« 

»Da udara po svojim ovčicama,« Rory će. 

»Da udara?« začuđeno je ponovio putnik i 
od smijeha se malne zagušio. 

»Lako se vama smijati,« Rory će, »ali vjere 
mi, ne biste se Smijali, kad biste bili pod njego- 
vom šakom, koja je stroga i teška i kojoj neka 
Bog da zdravlja!« 

»A zašto ih tuče?« 

»Kad imamo kakvu malenu bitku, da mine 
čas, ili kad se o sajmu pobijemo radi strančar- 
stva, pa prečasni gospodin dozna za to, dođe on 
pogledati.« 

»Dobri Bože,« preneraženo će putnik, »zar 
svećenik sudjeluje u tučnjavama?« 

»Ne, ne, ne! Vidim, da ste stranac u ovoj zem- 
lji. Svećenik da pristane uz ovoga ili onoga? 
Što vi mislite? On dođe samo, da dokrajči tuč- 
njavu. I ako hoće da uspije, mora među nas i 
tući po nama i oko sebe, da nas razdvoji i rasprši 
kao vjetar pljevu. I zato mu je eto potreban te- 
žak i najbolji Štap.« 

»Zar ne bi mogao teški štap spremiti za takve 
prilike, a u drugim upotrebljavati lakši?« na- 
smjehnuo se susjed. 

»Ta ne znaš, kad će trebati lagani, a kada te- 
ški,« mirno će Rory. »Ako prolazi, recimo kroz 
selo,, a gostiona je prepuna, istjera nas van. Oh, 
vaše bi srce igralo u grudima, kad biste vidjeli, 
kako se brzo isprazni gostiona, tako brzo, kao 
da okom treneš.« 

»Zar njegove riječi ne bi pomogle isto tako 
kao i štap?« 

»Ne, on ne će da njima beskorisno rasiplje. Pa 
i čemu? Radije ih čuva za nedjelju u crkvi, gdje 
je zgodnije mjesto za taj posao, a osim toga 
ne će da s nama bude preoštar.« 

»Preoštar?« začuđeno će mladi putnik. »Ni- 
jeste li kazali, da po vama mlati u svakoj pri- 
lici?« 

»Da, ali sve to nije ništa u prispodobi s njego- 
vim riječima, koje su oštre kao britva ili mač. 
Neka nas naš dobri gospodin opali štapom, tome 
smo navikli, ali nijesmo vikli takvim riječima, 
s kakvim nas siječe, kad mu nijesmo po volji. 
To je strašno! Volio bih, da me do jutra bije, 
nego da moram čuti jednu samo njegovu oštru 
riječ.« 

»No, sad vidim, da mora imati težak štap,« 
rekao je putnik. 

»Da, mora ga imati, uvijek ga mora imati i 
radi toga sam bio tako izbirljiv u prodavaoni. 
Čitav sam sat proboravio ondje i konačno sam 
našao štap, koji bi bio zgodan jedva za dijete, 
a kamo H za čovjeka. I onaj čovjek, koji mi ga 
je prodao, rekao mi naposljetku: .Čudnovato, 
da vam se od svih tih štapova nijedan ne sviđa.’ 
— >■ ,Vi ne razumijete ništa,’ odgovorio sam mu. 

— ,Bit će bolje, da odete, ta vi mi samo kradete 
vrijeme,’ navalio je na mene. — ,Žao mi je vre- 
mena, ako ga komu kradem, ali radi štapa ne 
ću nikoga više pitati,’ odgovorio sam. ,Ded, po- 
gledajte ovo,’ rekao sam držeći u ruci čvrsto 
svoju batinu iz crnoga gloga. — ,Kako uopće 
možete da pripodobite svoju staru slomljenu ba- 
tinu s ovima ovdje?’ ljutio se i uzdignuo jednu 
od onih svojih biljki. — .Vjere mi, ako se že- 
lite sa mnom ogledati, začas ću vam pokazati, 
koja je bolja,’ odbrusio sam mu. — ,Vi ne znate 
ništa,’ rekao je. ,To je najbolja šećerna trstika.’ 

— .Vjere mi, iz nje ne ćete dobiti šećera! Slađega 
drva od ovog crnoga gloga nema na čitavom 
širokom svijetu, i ako hoćete da ga okušate, 
možete,’ zagrozio sam mu. — ,Ne,’ rekao je, ,ni- 
jesam zdrav,’ ili nešto slično je rekao. — ,Ako 
nijeste zdravi, bolje je, da se ne bijete,’ rekoh 
i ođoh. 

»Sve to vam vjerujem,« rekao je putnik, »a 
sad bih rado doznao nešto o ražnju.« 

»Pričat ću vam i to, ali nijesam još dospio 
tako daleko. Vidite, oni trgovci u Dublinu tako 
su me razočarali, da me je srce boljelo, kad 
sam vidio, kakvi su neznalice. I vidio sam, da 
uopće nijesu razumjeli,- što sam htio, i tako -sam 
se morao otputiti kući, a da za prečasnoga go- 
spođina ništa nijesam kupio, iako sam cijelim 
putem mislio na to. Kad smo prolazili posljed- 



NAKUN PROGLAŠENJA NOVOG USTAVA IRSKE DRŽAVE 
29. prosinca 1937. održao je predsjednik Irske Eamon De Valera ve- 
lik manifestacioni govor, koji je s velikim oduševljenjem odjeknuo 
u cijelom irskom narodu, presretnom što vidi postepeno ostvarivanje 
svoje potpune slobode 

njim gradom, sjetio sam se usred kiše ražnja.« 

»jPosve je naravno, da ste se usred kiše sje- 
tili ražnja,« rekao je mladi stranac. 

»Ne, nije me kiša sjetila ražnja, nego mislim, 
da mi je sam Bog nadahnuo tu misao zato, jer 
sam ga htio pokloniti našemu prečasnom go- 
spodinu. I kad sam mislio na njega, sjetio sam 
se, da bi bilo bolje sjedjeti na ražnju nego u 
bari kišnice. I zato sam pazio, kad smo se vozili 
cestom, i zaista smo bili već na pola puta! Zato 
sam potrčao natrag, da ga kupim.« 

»Zar ražanj nije čudnovat poklon? Zar ga pre- 
časni nema?« 

»Imao ga je, gospodine, ali mu se slomio. Kad 
sam nedavno bio u župnom dvoru i sjedio u ku- 
hinji, pekla je Molly na ražnju pečenku za pre- 
časnog. Kad se okrenula, da uzme soli te ju po- 
soli, skočio je pas, koji je također bio u kuhinji, 
k ražnju, prevrnuo ga i pograbio pečenku, prije 



Oglas registr. pod S. Br. 181 od 1. III. 1937 




nego smo mi to mogli i zapaziti. Molly je zatim 
pograbila ražanj i skočila za psom psujući: ,Ti 
pasja mrcino! Morao si prožderati baš večeru 
gospodina župnika! No, kad imaš pečenku, evo 
ti i ražnja!’ I tako ga udarila po glavi, da su po- 
pustile prečke. Pas je pobjegao s ražnjem u selo, 
zavijao i tukao, dok se nije oslobodio i zadnjega 
komada željeza.« 

»A zašto ste kupili dva ražnja?« upita putnik. 

»Kad sam naime mislio na to, kakvo će dobro 
suho sjedalo biti tu kao ražanj, mislio sam i na 
vas.« 

»To je veoma lijepo od vas,« presenećeno će 
putnik, »osobito za to, jer ni jesam učinio ništa, 
Čime bih zaslužio vašu pozornost.« 

»Oprostite,« Rory će, »vladali ste se prema 
meni kao pravi gospodin, i lijepa riječ nađe 
svoje mjesto.« 

»Mislim, da bi tako učinio svaki pravi gospo- 
din,« odgovori putnik. 

»Da, zacijelo svaki pravi gospodin,« Rory će. 
»Ali mnogi, koji se zovu gospodom, ne vladaju 
se tako i poznaju u razgovoru s nama samo gru- 
bu riječ. Takvi misle, da je lijepo i fino odijelo 
sve i da pod siromašnim i jednostavnim odije- 
lom ne bije srce.« 

»Žao mi, što moram to čuti,« putnik će, »ali 
rekao bih, da takvih nema mnogo.« 

»Imađe ih više, nego bi ih smjelo biti. A oni 
ljudi, koji su dobri, ne gube time ništa, i tako je 
u našem slučaju. Kakav bih ja bio čovjek, kad 
ne bih uzvratio gospodinu, koji sjedi kraj mene 
i koji me nagovori prijaznom riječi? Ta prijazna 
riječ vrijedi više od svega ostaloga. Najsnažniji 
pljusak namoči samo tijelo, dok gruba riječ 
reže srce.« 

»Vjerujte mi, zahvalan sam vam,« ponovo će 
putnik, »ali ipak bih rado znao, čemu vam dru- 
gi ražanj.« 

»Ne bojte se, zacijelo ću ga trebati.« 

»Doista, ta baš ste dokazali, da se znate 
snaći, i zato ne sumnjam, da će vam biti od ko- 
risti. To ste oruđe ovdje iskoristili na vrlo ori- 
ginalan način,« rekao je mladi gospodin. 

»Mogu reći, da smo prvi putnici, koji sjede 
na ražnju,« Rory će. 

»Otkako je živio sv. Lovro,« nadopuni ga 
putnik. 

»Što, sv. Lovro je sjedio na ražnju?« začu- 
đeno će Rory. 

»Ne, nego pekli su ga na njemu.« 

»Oh, ti krvoloci, pekli su ga! I zatim ga po- 
jeli?« 

»Ne,« odvrati putnik. »Samo su ga spekli. Ali 
mislio sam, da vi kao dobri katolici poznajete 
sve mučenike.« 

»Dakako poznajemo ih većim dijelom, pa ipak 
ni jesam nikada prije čuo o sv. Lovru, ili ako je- 
sam, onda sam zaboravio.« 

»Kažete, da ih većim dijelom poznajete.« 

»Zacijelo! Često sam puta čuo, kako su amo- 
tamo tjerali sv. Stjepana. Zato i počinjemo mi 
lov na dan sv. Stjepana.« 

»I kod tog ste sveca nešto zaboravili. Sv. Stje- 
pana su kamenovali.« 


»Znam, da jesu. Zar ni jesam rekao, da su 
trčali i bacali kamenje za njim, dok ga nijesu 
ubili? Crnih li duša! Nije li bilo strašno biti sve- 
tac u ona poganska vremena i trčati do kraja 
svijeta! Oh, jadnih li mučenika, kako ih ono 
zovemo!« 

»Da,« potvrdio je putnik, »to su bili dani ku- 
šnje za svece.« 

»Kladio bih se, da ih uopće mi preslušavali 
nijesu,« Rory će, »nego su ih ubijali bez suca 
i porote, ti lopovi! Ta ne pomažu ništa ni sudac 
ni porota, ako krivi svjedoci, koji su plaćeni, 
svjedoče proti čovjeku, i sudac im vjeruje. Čo- 
vjeka objese još prije, nego ga preslušaju, ako 
nema kakvog visokog prijatelja, da ga spasi.« 

»Zar je moguće, d'a ovdje rade tako?« upita 
putnik. 

»Nažalost tako je. Zašto se nitko ne zauzme 
za svoj narod?« 

»Zakon se mora poštovati, a ne gospodin,« 
rekao je putnik. »Život siromaha ne smije nikada 
biti ovisan od volje bogataša.« 

III. 

Tek je mladi gospodin izgovorio te riječi, du- 
boko se zamislio'. Njegova je duša prezirala ta- 
kvu političku spekulaciju i gledala naprijed kroz 
topao sumrak, s kojim mlada fantazija tako rado 
obavija neugodne stvari, u ona srećna vremena, 
kad će Irska uskrsnuti, kad će u njoj biti druk- 
čije, nego je danas spominjao Rory O’More. Mi- 
slima u tim zlatnim vremenima nije vidio krvi 
i zločina i svih divljih strasti, koje ponizuju čo- 
vjeka, koje iz ljudskog bića stvaraju vraga, nije 
vidio budućnosti, na koju je bila osuđena siro- 
mašna Irska. I dok je oduševljenje uzdizalo mla- 
dog putnika u visine, kamo je njegova fantazija 
postavljala domovinu svu u zori, nije opazio 
krvavu dolinu. 

Roryeva napomena o preslušavanju u Irskoj 
izazvala je putnika na razmišljanje. I on je bio 
Irac, dugo odsutan iz svoje domovine, koji za to 
nije poznavao njenih unutarnjih prilika. Kako 
da ih i pozna, kad je kroz sve te godine gledao, 
kako Engleska uživa svoje ustavne slobode, i mi- 
slio, da je i u Irskoj takoli Pa ipak je bilo druk- 
čije, kako je čuo od Rorya. 

To se dogodilo godine 1797., u doba, kad su 
nad čovječjim duhom vladale političke predra- 
sude, nepovjerenje i vjersko neprijateljstvo. U 
onim se godinama hram pravednosti jedva još 
zvao svetište, i utočište si našao prije pod pla- 
štem osobnog utjecaja nego pod sučevim her- 
melinom. 

Kako je bilo u one dane, kazuje ova istinita 
anegdota bez imena. 

Netko je zvjerski napao nekoga. Napadnuti 
je izgubio život, i to je bilo skoro isto kao 
umorstvo. Optuženika su radi tog zločina pre- 
slušali i čekala ga teška kazna, iako bi mu prav- 
da darovala život. Preslušanje je uvjerljivo do- 
kazalo njegovu krivnju ! svi su se pokušaji bra- 
nioca, da ga riješi, izjalovili Kad je postupak 
, bio gotov, pozvao je sudac porotnike, da ga 
osude. (Nastavit će se.) 

Jedan dobar film 


Slika desno : 

HANS JARAY U ULOZI ŽUPNIKA PRED OLTAROM g 
u filmu „Župnik iz Kirchfelda* 


ŽUPNIK IZ KIRCHFELDA 

Napisao F. Rubina 

Austrija sve više uspijeva u proizvodnji fil- 
mova, koji se nastoje približiti idejli katoličkog 
filma. Vidjeli smo već više takvih bečkih filmo- 
va, od onih najboljih (na primjer »Ulični pje- 
vači«) pa do onih prosječnih filmova (»Roman- 
ca«, u kojoj* bi, da je film stvoren u Holywoodu, 
sigurno došlo do preljuba, a u austrijskom fil- 
mu žena ostaje vjerna i dbiteljska je sreća osi- 
gurana). Još se kod austrijskog filma ističe kao 
osdbiita značajka to, da jednostavnim scenama 
postizava takve efekte, d'a ostaju duboko u duši 
svakoga, tko je film vidio. 

Takav je i novi film prema Anzengruberovoj 
drami »Župnik iz Kirchfelda«. Vodi nas preko 
nezaboravnih tirolskih pejzaža u seoce salcbur- 
ške dijeceze Kirchfeld, gdje se veličanstvo pri- 
rode i seosko zatišje -tako divno slaže s privid- 
nom mirnoćom žitelja toga maloga seoskog svi- 
jeta, tih bezazlenih i dobrih duša, gdje krčma- 
rica svoga gosta pijanicu upućuje u crkvu, mje- 
sto da ga zadržava u gostioni. Ali tamo vrije 
život, tamo je moralna svijest tako velika i u 
ovom filmu tako sudbonosna, upravo skrupu- 
lozna. Tamo je kršćanstvo provedeno u život, 
tamo se ono duboko i iskreno doživljava. Du- 
ševni mir tirolskih priprostih i iskrenih seljaka, 
kad u nj dirneš, strašan je kao i one provalije 
i pećine, koje u ovom filmu djeluju tako stra- 
vično, ali koje približi! ju okorjeloga grešnika 
Šepa njegovu župniku — pređi grobom Sepove 
mrtve majke i u času, kad je pakost Sepova ne- 
prijateljstva triumfirala. 

U filmu se obrađuje odlomak iz života mla- 
doga župnika Hela, kojega vole svi u selu dje- 
tinjski i iskreno, jer je uistinu dobar pastir, če- 
stiti svećenik. Svačijem bolu nastoji naći lijeka, 
svačiju nesreću ublažiti. Jedan jedini čovjek, 
Sep, mrzi ga, jer ga pređašnji župnik nije htio 
vjenčati s rastavljenom ženom, mrzi ga usprkos 
toga, što se župnik sinovskom ljubavlju brine 
za njegovu majku. Iz susjedne župe dolazi mla- 
dom svećeniku u službu djevojka Ana, pripro- 
sto seosko dijete, koje se tako radosno brine, 
da stan i sve oko župnika bude što ugodnije, a 
ovaj joj za nagradu vjernosti poklanja zlatni 
križić, svoju uspomenu na mrtvu majku. Sep to 
vidi i klevetanjem uspije ocrniti župnika. Selo 
se odvrati od svećenika tako dugo, dok opet ne 
spozna, da je on ispravan čovjek i vrijedan sve- 
ćenik. To je u času, kad je mladi župnik već 
premješten u grad. Kod podjeljivanja njegova 
posljednjeg blagoslova župljanima svi padaju 
na koljena i križaju se suznih očiju. A prije 
toga obavio je oin posljednju svoju dužnost — 
vjenčanje Ane s jednim seoskim mladićem. 


SEOSKI ODRPANAC SEP I NJEGOVA MAJKA 
Prizor iz filma „Župnik iz Kirchfelda' 4 

Gluma Hansa Jaraya kao župnika Hela snažna 
je i uvjerljiva, kad 1 treba dati mladog čovjeka i 
stoga ne daje uvijek dojam svećeničke osobe. 
Naprotiv lik je susjednog župnika prikazan 
mnogo uspjelije. Kreacija Karla Paryle u ulozi 
seoskog odrpanca Šepa ostavlja najsnažniji do- 
jam i izrađena je najuspjelije, kao i njegova 
majka (Frida Richard). 

Ako još dodamo, da u filmu pjeva zbor bečkih 
dječaka pjevača (Wiener Sangerknaben), među 
kojima će gledaoci upoznati i koje lice iz filma 
»Ulični pjevači«, pa i to, da ima lijepih melo- 
dija, onda je dosta rečeno u prilog tom filmu, 
koji se sad prikazuje i kod nas. 

SVJETSKI DOGAĐAJI 

7. siječnja: Kr. Namjesnik knez 
Pavle stigao u Atenu na svadbu 
grčkoga nasljednika prijestolja. 

8. Japanski admiral Nabumasa 
Smyetsugu, »željezni ministar 
unutrašnjih poslova«, održao 
oštar govor protiv Evropljana 
pod geslom: Azija Azijcima! 

9. Novi rumunjski ministar vanjskih 
poslova Micescu stigao u Prag. 

TO. Roosevelt ustaje oštro protiv ka- 
pitalističke oligarhije nekih ban- 
kara* u Americi. 

11. U Tokiju održavano carsko ratno 
vijeće. To je četvrto takvo vije- 
će u Japanu u posljednjih 60 go- 
dina, a prvo pod sadašnjim ca- 
rem. Iza svakog dosadašnjeg ta- 
kvog vijeća stupio je Japan u 



LO PA HONG, PREDSJEDNIK KATOLIČKE 

AKCIJE U KINI I UGLEDNI INDUSTRIJALAC, 

koji je koncem prosinca poginuo od ruke je- 
dnog fanatičkog atentatora 

rat. — Micescu stigao u Beograd. 

12. Konferencija Rimskog Sporazuma 
(Italije, Austrije, Madžarske) u 
Budimpešti. 

13. Poljski ministar vanjskih poslova 
Beck u Berlinu. 

14. Pala Chautempsova vlada u Fran- 
cuskoj. 

15. Stojadinović stigao u Berlin. 

16. Kalinin izabran oficijelnom gla- 
vom ruske sovjetske države, ali 
diktator ostaje Staljin. 

17. De Valera u Londonu vodi pre- 
govore između Irske i Engleske. 

18. General Franko uspijeva kod Te- 
uela. 

19. Novu francusku vladu opet sasta- 
vio Chautemps dosadašnji pred- 
sjednik vlade. 

20. Engleska ne da Italiji zajma, koji 
ona već dulje vremena traži 


nove knjige 

Dr Milan Ivšić: POLITIČKA I SO- 
CIJALNA SVIJEST U RAZVOJU HR- 
VATSKOG NARODA, str. 17, cijena 
5 i po dinara, naklada pisca (Rakov- 
čeva 13). — Odlični ovaj socijalno- 
gospodarski pisac dao je u ovoj 
knjižici zanimljive poglede na' povi- 
jesni razvoj svijesti hrvatskog naro- 
da. Preporučamo. 

KOMUNIZAM I KRŠĆANI, zbirka 
članaka od šestorice francuskih pisa- 
ca, naklada knjižnice »Istina i Život« 
(Jer. Malinar, Zagreb, Trg Kralja 
Tomislava 21), 248 str. cijena 30 Din. 

— Aktuelna ova knjiga slavnih pisa- 
ca Fr. Mauriaca, N. Berdjajeva, O. 
Ducattillona, Al. Marca, Denisa de 
Rougemonta i Dan. Ropa. Preporu- 
čamo. 

Nikola Žic: ISTRA, drugi dio: Čo- 
vjek, antropogeografsko stanje pot- 
kraj svjetskog rata, izdala knjižnica 
HRID, knjiga 2. i 3., Zagreb, str. 168, 
cijena 40 Din. — Naš odlični surad- 
nik prof. Nikola Žic napisao je i iz- 
dao prije godinu dana prvi opći dio 
iz zemljopisa .Istre, a sada evo i dru- 
gog dijela. Djelo je pisano naučno, 
a ipak je za svakog vrlo zanimljivo. 
Tu upoznajemo s bliže strane istar- 
sku braću, prema kojoj treba da go- 
jimo posebnu ljubav. Zato neka ova 
knjiga bude najtoplije preporučena. 

Franjo Perše: ANĐEOSKO CVIJE- 
ĆE, crkvena pjesmarica, izdalo Hr- 
vatsko Književno Društvo sv. Jero- 
nima, str. 352, cijena uvezano 15 Din. 

— Ova je crkvena pjesmarica već u 
dva izdanja imala lijep uspjeh. Sad je 
evo izdano novo, popunjeno i u sva- 
kom pogledu dotjerano izdanje, koje 
će, nema sumnje, naići na još veće 
simpatije i prođu, jer je takva pje- 
smarica zaista vrlo potrebna. 

Glazb a 

Opera »Stanac« od dra Božidara 
Širole izvedena je 30. studenoga u 
slovačkom glavnom gradu Bratislavi 
pod naslovom »Dubrovnicke fašian- 
gy«. Izvedba je imala velik uspjeh 
te je skladatelj, koji je bio nazočan, 
bio nebrojeno puta izazivan burnim 
odobravanjem. Sad se sprema u Bra- 
tislavi i izvedba druge Široline opere 
»Citara i bubanj«, koja će tek pravo 
slovačkoj glazbenoj javnosti osvije- 
tliti pravo glazbeno značenje ovog 
prvaka hrvatske glazbe. 

Melodram »Kraljici« od dra Josipa 
Andrića na riječi Nedjeljka Dugonji- 
ća-Vrhovčića, koji je izašao tiskom 
prošle godine, izveden je u posljed- 
nje doba na više mjesta. Tako je 8. 
prosinca imala velik uspjeh izvedba 
U Đakovu. U isto vrijeme izvedena je 
ta skladba našega glavnog urednika i 
u Bratislavi, glavnom gradu Slovačke. 
Tekst je na slovački preveo fr. Sveto- 
slav Veigl. To nije prva Andrićeva 
skladba izvedena u inozemstvu, jer 
je već g. 1922 1 . kazališni orkestar u 
Brnu izveo prigodom orlovskog sle- 
ta njegovu kompoziciju, skladanu za 
taj slet. Melodram »Kraljici« trebao 


bi da se izvodi na svim katoličkim 
priredbama, te bi to uvijek mogla 
biti jedna od najuspjelijih točaka 
programa. 

»Razne koralne mise« naslov je 
glazbene zbirke, koja je pod ured- 
ništvom dra Urbana Krizomalija iza- 
šla u Splitu. U njoj su 4 koralne mi- 
se, jedna pučka misa od dra fra Iva- 
na Glibotića i više drugih liturgij- 
skih pjesama. Sve je u strogo cecili- 
janskom duhu. Preporučamo ovu 
zbirku pažnji sviju, koji se bave cr- 
kvenom glazbom. 

Film 

»Princeza koralja« zove se novi 
njemački film, koji je snimljen u Dal- 
maciji i kojemu se radnja događa 
među našim Dalmatincima. Krasne su 
snimke iz dalmatinskog života i s 
mora, a i radnja je filma živa. Mo- 
že se preporučiti. 

»Hrvati u Svetoj Zemlji« naslov je 
domaćeg filma, koji prikazuje Svetu 
Zemlju i sva njena sveta mjesta i 
njen život onako kako su sve to 
prošli i vidjeli hrvatski hodočasnici 
prošlog ljeta. Film ispunja 'cijelu 
jednu predstavu od skoro dva sata 
te je nada sve zanimljiv. Sad se nje- 
gova izradba dovršava u Berlinu. Do- 
skora će se prikazivati u Zagrebu, a 
onda i po drugim mjestima. 

»Crno zlato« je Paramountov ame- 
rički film, kojemu se radnja događa 
u doba, kad je u Americi prvi put 
otkriven petrolej. Izvrsno ga je re- 
žirao Mamoulian. To je iedan od 
najboljih filmova posljednjega doba, 
te se preporuča i omladini. 

Kulturni događaji 

Schubertov Ave Maria«, jedna od 
najslavnijih skladbi cijeloga svijeta, 
sada se u boljševičkoj Rusiji prema 
najnovijoj zabrani ne smije više svi- 
rati. 

Wagnerova opera »Tannhauser« 
preudešena po njemačkim novopoga- 
nima. U toj je najpopularnijoj operi 
Rikarda Wagnera u trećem činu pri- 
zor, kako se Elizabeta pred kipom 
Majke Božje moli za Tannhausera. 
Sad su hitlerovski pogani kod naj- 
novije izvedbe te opere u Berlinu 
uklonili lik Marijin i mjesto toga 
postavili kameni stup na način staro- 
germanskih poganskih oltara, a pred 
njim na stepenici kleči Elizabeta pje- 
vajući svoju molitvu. 


Šeširi „UZOR“ 

Ilica 63 

Najbogatiji izbor ženskih šešira 
od Din 45*— dalje, — Po- 
znata solidna posluga. — Najbolje 
kvalitete, najnoviji modeli. 

KOD TETE ZORKE 


»Mi smo, mi smo!« vikali su 
veseli glasići, a nemirni maleni 
prstići nestrpljivo) su kucali na 
vrata. »Otvorite brzo!« 

Teta Zorka se smješkala. 
Znade ona, kakvi su to gosti. 

Verica i Ba-rica uđu te napu- 
niše atmosferu svojom vese- 
lošću i nestašnošću. 

»Vidi, molim te, šta smo sve 
sabrale!« hvalila se Verica i 
iskrene iz džepa čitavu hrpu 
malih klupka. Bilo je tu crvenih, 
zelenih, pa modrih i žutih. 

»Ko pisanice!« smijala se Ba- 
rka. 

»Znaš, to su sve ostaci vune, 
nesamo one, što smo je mi ima- 
li, već smo obišle čitavu rodbi- 
nu, pa nam je svaki nešto dao, 
a mi ćemo od toga plesti čarape 
za one siromahe u Hercegovini, 
koji nemaju, da im ne bude zi- 
ma.« 

Razdijelile su među sebe vu- 
nu, uzele igle i sjele na klupicu 
do prozora nasuprot teti Zorki. 

»Nemojte prebrzo!« rugala im 
se teta Zorka dobroćudno. 

»Da,« smijale se male vrago- 
1 jauke, »nama pletenje sporo 
ide, ali baš zato smo došle k te- 
bi, da nam ti pomogneš, inače 
zbilja ne će biti gotove.« 

»Vidi, vidi!« snebivala se teta 
Zorka. 

»A sada nam pričaj kakvu li- 
jepu priču!« 

»Ne,« reče Barica, koja je bi- 
la više za aktuelna pitanja, 
»pripovijedaj radije, kako je u 
Hercegovini, za koju mi ovo 
pleterna . . .« 

»Pa dobro,« reče teta Zorka 
pripravno, neka vam bude. Pri- 
čat ću vam o Nevesinju. Kako 
sada izgleda, ne znam, jer je to- 
mu već mnogo godina, da sam 
tamo bila. Onda je to bilo ubavo 
malo mjestance među brdina- 
ma. Kuće pokrivene crvenim i 
modrim škrti javcem, što je po- 
sebno lijepo djelovalo, kada je 
tko gledao s kakvog vrhunca 
na mjesto. 

Za vodu je bik> teško. Nije to 
kao u Zagrebu, gdje samo otvo- 
riš pitpac, i isteče ti vode, koliko 
hoćeš, ili kao što je u kojem 
našem selu, gdje gotovo svaka 
kuća ima svoj bunar. Bio tamo 


Napisala Marija Vrkljan 

neki, zdenac, na koji je dolazilo 
čitavo mjesto. Oko njega se ro- 
jilo mnoštvo plavih leptira, koji 
su živjeli od vode, što se proli- 
jevala. No voda je tek kapala, 
tako đa je osobito o podne sta- 
jala čitava povorka i strpljivo 
čekala, dok se redom svakomu 
napunio sud. 

Žitelji bili su u glavnom mu- 
slimani, a bili su izvanredno če- 
stiti, kao što ćete odmah čuti. 

Idem jednog dana da kupim 
povrće. U dućanu naslagan ku- 
pus, pa bundeve, salata i drugo. 
Na stolu pladanj s novcem, no 
nigdje nikoga. Mogao je tkogod 
odnijeti nesamo robu već i go- 
tav novac. 

Iziđem i pitam susjeda, koji 
je sjedio pred svojim dućanom, 
gdje je gazda, a on stavi ruke 
na usta i vikne: ,Mujo!’ pa opet 
i opet: ,Mujo’, da se sve orilo, 
ali o Muji ni traga ni glasa. 

’A ti uzmi, što trebaš,’ reče 
mi napokon, ,pa ćeš Muji drugi 
put platiti’ No ja to n'i jesam 
htjela, ta kako bi to bilo! 

Drugo jutro bio je Mujo u du- 
ćanu. Rekoh mu, kako sam ga 
juče dugo čekala i šta mi je nje- 
gov susjed savjetovao. 

, Pravo ti je rekao,’ potvrdi 

Mujo, ,a,ko me oipet nema, a ti 

uzmi samo, što trebaš.’ 

,Pa vi me ni ne poznajete,’ od- 
vrati mu. 

,A šta zato! Znam, da ćeš mi 
platiti!’ 

Ubuduće sam se onda doista 
sama poslužila — vagala povrće 
i odnijela, što mi je trebalo, a 
sutradan mu platila. 

Eto to vam je staro herce- 
govačko poštenje. Hercegovac 
je bio toliko pošten, da nije ni 
u koga posumnjao. Tamo ni je- 
smo nikada zaključavali ni or- 
mare ni vrata stana. Navikli smo 
se i mi te puštali sve otvoreno 
i danju i noću i kada nije bilo 
nikoga kod kuće . . .« 

Teta ZorioTnialko stade i za- 
misli se . . . Uto ura odbije sat. 

»Već sedam! Treba da se po- 
žurimo! S Bogom! Hvala! Sada 
ćemo još radije štogod za njih 
učiniti kad znademo, da su tako 
pošteni!« rekoše djevojčice te 
poput vihora pojure napolje. 



FAMNA JURETIĆ, MAJKA DRA AUGUST1NA 
JURETIĆA, GLAVNOG UREDNIKA 
DNEVNIKA „HRVATSKE STRAŽE" 
Rođena g. 1869. Muž joj je umro pred 3 godine, 
bio je stolar. Njezin otac imao 21 dijete, a 
ona imala 17 djece, od toga je 13 živih, i to 
7 sinova i 6 kćeri (5 ih je udato). Nikad nije 
bila bolesna. Bavi se kućanstvom. Bog joj dao 
još dugoga zdravlja i života! 

OBITEL JSKA K R ONIKA 

Mladenci na poštanskim markama. 

Pred vjenčanje grčkoga nasljednika 
prijestolja princa Pavla 3 Fridrikom 
Hannoverskom, unukom njemačkoga 
cara Vilima III., stavljene su u Gr- 
čkoj u promet poštanske marke sa 
slikom kraljevskih mladenaca. 

Pogansko vjenčanje. Kao što neki 
u Njemačkoj nastoje oživjeti staro 
germansko poganstvo, tako se našlo 
i u Madžarskoj ljudi, koji pokuša- 
vaju obnoviti staru madžarsku po- 
gansku vjeru. Svećenici te pogan- 
ske sekte zovu se »taltoši«, a vjerski 
sastanci sljedbenika te sekte, za koju 
kažu, da ima nekoliko tisuća prista- 
ša, održavaju se u budimskim gora- 
ma. Nedavno je bilo jedno vjenča- 
nje po obredu te poganske sekte. 
Taltoši su kod tog vjenčanja žrtvo- 
vali bogu Haduru bijelca konja. Po 
utrobi toga konja kušali su taltoši 
proreći mladencima budućnost. 

Kalendar xa našu kuhinju 


Veljača 

Utorak 

1 

Objed: Juha od celera s rižom. 
Mozak s jajima i kiselim krastavcima. 
Savijača od jabuka. 

Večera: Sir s vrhnjem. 

Srijeda 

2 

Objed: Juha od telećih kosti i 
zelenja. Bečki odresci s krumpirom 
i salatom od kupusa, celera i graha. 
Pokladnice. 

Večera: Krvavice narezane u octu 
s lukom. 

Četvrtak 

3 

Objed: Juha od rajčice. Svinjski 
kotlet s pirjanim kupusom. 

Večera: Pirjana riža sa safala- 
dom. 

m 

Obje d: Prežgana juha. Soangalija. 
(Cezner-Andrić »Domaćica u kuhi- 
nji« str. 25.) Kuhane šljive. 
Večera: Okrugljice od jabuka. 

Subota 

5 

Objed: Svinjski paprikaš s krum- 
pirom. Palačinke. 

Večera: Kruh s maslacem i čaj. 

Nedjelja 

6 

Obje d: Govedska juha. Govedina 
u soku s roščićima od krumpira. Na- 
duvak od vina. 

Večera: Prženi mozak, volovsko 
oko i kiseli krastavci. 

Efl 

Objed: Juha od mrkve. Krumpi- 
rača (češki »škubanki«) s makom i 
šećerom. 

Večera: Makaroni sa šunkom. 

Utorak 

8 

Objed: Juha od krumpira. Vari- 
vo od kelja s faširamm odrescima. 
Večera: Varivo i meso od objeda. 

Srijeda 

9 

Objed: Kisela juha. Savijača sa 
sirom. Jabuke. 

Večera: Kajgana sa slaninom. 

Četvrtak 

IO 

■ Objed: Dugački paprikaš od me- 
sa i krumpira. (»Domaćica u kuhi- 
nji« str. 8.) Drobljenac. 

Večera: Pržena teleća jetra s ri- 
žom. 

Petak 

11 

Obje d: Riblja juha. Kuhana riba. 
Pržene jabuke u tijestu. (»Domaćica 
u kuhinji« str. 62.). 

Večera: Kukuruzni žganci s mli- 
jekom. 

Subota 

12 

Objed: Kašata juha od krumpira. 
(St. Andrić »Jela od krumpira« str. 
4.) Faširani bifstek s pirjanim ku- 
pusom. 

Večera: Pr ženica. 

Nedjelja 

13 

Objed: Govedska juha s jastu- 
čićima, punjenim plućima. Pržolice 
s lukom i krastavcima. Pokladnice. 

Večera: Samljevena govedina od 
objeda pomiješana s nasjeckanim lu- 
kom i octom. 

Ponedj. 

14 

Objed: Mliječna juha. Okrugljice 
Dđ žemlje s umakom od šljivina pek- 
meza. 

Večera: Salata od krumpira i 
luka s jajima. 


Z A. DOBRE 


KNJIGOVODSTVO 

Većina domaćica misli, da nije vri- 
jedno ni potrebno bilježiti sve pri- 
mitke i izdatke kućanstva, jer kažu, 
da ionako nemaju dosta novaca. Ne- 
ke kažu, da su već i to pokušale, ali 
zato ipak u domaćinstvu nije išlo 
bolje, niti su time štogod uštedjele. 

To je za naše skromne obiteljske 
prilike istina, ali je istina i to, da 
sebi mnoga i mnoga domaćica dan i 
noć znade razbijati glavu, gdje je iz- 
dala ovih deset ili onih pedeset di- 
nara. Još jučer bilo je u pretincu 
ormara tisuću dinara, a danas ih je 
samo šest stotina, a ne može se sje- 
titi, da bi nešto drugo kupila nego 
za dvadeset dinara vune, za dinar 
igle i... Kud je nestao novac? Jesu 
li ga tatovi ukrali? Valjda nisu uzela 
djeca? Možda je muž kome posu- 
dio? Ili je služavka tako nepoštena? 
Možda se zametnuo, izgubio novac? 
Gdje bi onda nestao? Takve misli 
salijeću domaćicu dan i noć, muče 
joj glavu, da ne može raditi ništa 
drugo ni misliti ni na što drugo, 
nego samo na taj novac. 

Kad je tako, nije li bolje, da se sve 
to zapiše u knjigu, da se onda zna, 

Dobar tek 

Faširani bifstek. Samelji bifstek 
na stroju, posoli, pobiberi i pomije- 
šaj ga. Zatim ga umoči u brašno s 
obje strane i prži u masti s obje stra- 
ne oko 15 do 20 minuta. 

Prženi mozak. Iz telećeg ili svinj- 
skog mozga odstrani žile i kožice, 
nareži ga na male okrugle komadiće, 
koje umotaj u brašno, jaje i žemlji- 
ne mrvice te prži na masti. 

Pirjana riža sa safaladom. Rižu 
operi, pomiješaj u nju narezane sa- 
falade i namočenih nasjeckanih su- 
hih gljiva, zalij vodom, dodaj neko- 
liko komadića slanine, posoli i pir- 
jaj, dok riža ne bude mekana. 

Svinjski kotleti. Stuci svinjske ko- 
tlete s obje strane, metni ih u vrelu 
mast, dodaj senfa i narezanih malih 
krastavaca te posoli. Poklopi i pir- 
jaj 20 minuta. 

Naduvak od vina. Miješaj 6 žu- 
manjaka sa 6 žlica šećera. Šest žlica 
žemljinih mrvica navlaži s 8 žlica bi- 
jelog vina i umiješaj u žumanjke. 
Dodaj snijeg od 6 bjelanjaka. Pomi- 
ješaj sve zajedno, metni u oblik za 
naduvak i kuhaj 1 sat u pari. Načini 
preljev od vina. S. A. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. PASARIĆ 
Ilica 5 ZAGREB Ilica 5 


D O M A. Ć I Ć E 


DOBRE DOMAĆICE 

kud je koja svota novca izdana;? 
Tako ujedno može domaćica pratiti 
pad ili porast cijena u pojedino do- 
ba godine, može se izračunati, ko- 
liko treba pojedinih namirnica u zi- 
mi, koliko u ljeti. Možda bi doma- 
ćica lako upoznala, da joj se ovo ili 
ono ne isplati ili da je bolje i jef- 
tinije kupiti na veliko mjesto na malo. 

Tako bi se za neko vrijeme za- 
pisivanjem u knjigu domaćica kori- 
stila nesamo kod kupovanja robe, 
nego bi kod listanja mogla opaziti 
i to, koliko je izdala o Božiću, Uskr- 
su, Sv. Nikoli, za opravu kćerki, za 
prvi plesni vjenčić, za putovanje na 
na proštenja i ljetovanja — i to bi 
je ujedno sjetilo, kako je onda bilo 
lijepo i ugodno, pojavili bi se dragi 
dojmovi, i život bi bio još ugodniji. 
Sigurno bi sve ukućane zanimalo i 
zabavljalo, kad bi za zimskih mje- 
seci mama donijela knjigu, da za- 
bilježi izdatke dana, a onda da re- 
cimo pogleda i, koliko je novaca iz- 
dala i zašto prije godinu, dvije ili 
tri. To bi bila lijepa i zanimljiva po- 
vijest takve obitelji. 

F r. Rubina 

Z drav lje 

Liječenje kašlja s medom. Od da- 
vnine upotrebljava se med protiv 
kašlja. To je domaći lijek. Med ubla- 
žava nesamo kašalj, nego ujedno on 
sprečava razvoj raznih drugih bo- 
lesti. On povoljno djeluje na upalu 
sluznice. Med raskužuje, čisti, hladi 
i stvara povoljno stanje za daljnje 
liječenje. Med sadržaje u sebi ete- 
ričko ulje i još neke druge sastojine; 
koje nam donose olakšicu te koje 
nas umiruju, da možemo brže zaspati. 
Med je isto kao i malinov sok dobro 
sredstvo protiv jače temperature, a 
osobito kod djece, koja kašlju. Med 
veoma povoljno djeluje na srce i na 
bubrege. Ali još pokraj sveg toga 
med je izvrsna i laka hrana, koja 
ne opterećuje već snaži i jača naš 
organizam. 

Med kod bolesti jetara. Kod bole- 
sti jetara može i med izvrsno po- 
služiti kao dijetna hrana. 

Žena i svijet 

Žene doživljuju veću starost nego 
muškarci. U Italiji ima 17.305 osoba 
starijih od 90 godina: od toga su 
10.554 žene, a 6.571 muškarci. Sto- 
godišnjaka ima 98:- od toga 70 žena 
i 28 muškaraca. U Turskoj ima 6241 
stogodišnjaka, od tog 5885 žena, a 
samo 356 muškaraca. 

Najslavnija sklizačica je Šonja He- 
nie, koja je već više godina prva- 
kinja cijeloga svijeta u sklizanju. 
Sad je ona sklopila osiguranje, po 
kojem će joj, aho joj se dogodi ka- 
kva nesreća, da slomi nogu, ili da 
joj druga kakva nezgoda onemogući 
sklizanje, dobivati kroz jednu godinu 
svakog tjedna 240.000 dinara. 

INTERVJU S DOMAĆICOM U KUHINJI! 


»Sigurno opet trebate recep- 
te za , Obitelj’« odgovori na 
moj pozdrav naša sarađnica za 
kuhinju gđa Stanka Anđrić mi- 
ješajući na štednjaku naizmjen- 
ce u dvije posude nešto. iz čega 
će se na koncu skuhati i još je- 
dan novi recept za naš list. »Ta 
valjda nije , Obitelj’ dnevnik, da 
mi ni jedan dan ne date mira.« 

Tako primljen nisam bio ni 
najmanje ohrabren za ono, po 
što sam zapravo došao. Ali ima- 
jući na umu, da pošto poito do- 
đem do cilja (više puta sam baš 
svojom ustrajnošću došao do 
saradnje i za koji broj unapri- 
jed tvrdeći pritom, da su ti re- 
cepti baš za onaj broj, koji se 
eno sad na već u stroju vrti), 
odlučih se na drugi manevar. 

»Oh, ne, gospođo, baš sada 
ne trebam recepata. Došao sam 
po interwiev.« 

»???« 

»Ne znam, što je u tome čud- 
no, da se toliko čudite. Ta zar 
samo diplomati imaju pravo da- 
vati interwieve? Moje je mišlje- 
nje, da žena — domaćica, kao 
kraljica svog doma, ima na to 
osobito pravo. Diplomat je obič- 
ni automat u rukama drugoga, 
a žena sama svojom ličnošću i 
radom treba da osvježuje atmo- 
sferu kućnoga kraljevstva.« 

»Sve vi nešto motate, baš kao- 
da trebate recepte, a sad me još 
s nekakvim interwievima salije- 
ćete,« ne da se sarađnica naše 
domaćinske rubrike. I možda 
bih bio otišao bez uspjeha, da 
se nije pojavio mali Dornko, 
primami jen finim mirisom već 
gotovih kolača. Kao već domaći 
dobio sam i ja svoj dio i nisam 
smogao dosta riječi, kako* da ih 
pohvalim. Led je bio probijen. 

»Kad vas, gospođo, vidim u 
kuhinji, ne jedanput mi pade na 
pamet, koliki dio dana vi mora- 
te proboraviti u kuhinji?« 

»Domaćica, koja sprema hra- 
nu za toliko članova obitelji 
kao ja, za nas sedmero, mora 
takoreći ujutro iz kreveta u ku- 
hinju pa naveče iz kuhinje u 
krevet.« 

»To sam i ja mislio, ali to je 
tek za one, koje nemaju kućne 
pomoćnice.« 

»Da, i to treba uzeti u obzir, 
premda se rijetko za pomoć do- 


bije takva sila, kojoj bi se mo-i 
gli bez brige povjeriti važni j j 
poslovi u kućanstvu, a osobito u 
kuhinji. Ima kućnih pomoćnica, 
koje kuhaju posve same, ali to 
je kod manjih obitelji, većinom 
mlađih i bez djece, gdje je i že- 
na preko dana kao i muž zapo- 
slena. No život nam pokazuje, 
da se u takvim obiteljima ne na- 
lazi ona toplina obiteljskog do- 
ma, kakva mora biti ondje, gdje 
žena na pravom svojem mjestu, 
u domu, vlada i pruža svima u 
kući, što se samo tu može naći. 
Ako još k tome dodate slučaj, 
gdje su djeca malena, kao što 
je evo sve dosada kod nas, ona 
mi uz brigu za jelo odnose naj- 
veći dro dlana. Ima obitelji, gdje 
se dugo za djecu mora posebno 
i kuhati. U tom smo, hvala Bo- 
gu, bili sretni, a najviše s ovo 
dvoje mlađih, jer kod njih nam 
je pomogla i praksa od prije. 
Moram reći, da je osim djece 
velika neprilika za domaćicu i 
ta, ako' muž ili netko drugi do- 
lazi neredovito na jelo. To i 
meni zadaje dosta brige, vi zna- 
te, radi koga . . . .« 

Mislim, da malo koga ima, 
koji time nije našim domaćica- 
ma donio neprilika. Baš tu tuž- 
bu, često i vrlo opravdanu, čut 
ćete skoro od svake domaćice. 
Mnoge to čini nestrpljivima. 
To mi je poznato od vremena, 
kad sam stanovao i jeo kod jed- 
ne odlične domaćice. Ona je ne- 
kada iza Milke Ternine bila naj- 
slavnija naša operna pjevačica 
u svijetu, a kasnije isto tako od- 
lična kuharica. To smo dobro 
znali mi njezini stanari. Morali 
smo biti kod kuće prije objeda 
najmanje četvrt sata. Ako sam 
d'ošao i pet minuta ranije, već 
me je kućni zmaj na hodniku 
dočekao i predbacio zakašnja- 
vanje. No za uzvrat smo dobi- 
vali odličnu hranu. Čini se, da ta 
vrijedna domaćica nije mogla 
da nas posve stavi pod svoj red, 
jer je radije pristala, da ide u 
provinciju, bavi se gospodar- 
stvom i goji sve vrste domaćih 
korisnih životinja, koje se vje- 
rojatno lakše dresiraju, nego li 
njezini bivši stanari. 

Od onog vremena osjećam 
nešto* slično strahu pred takvim 
problemom zakašnjavanja. Zato 



DOMAĆICA U KUHINJI 
Naša suradnica Stanka Andrić redovito svaki 
recept, prije nego ga napiše za „Obitelj", 
sama prokuša 

sam sada tužbu autorice »Doma- 
ćice u kuhinji«, najuspjelije je- 
ronimske praktične knjige za 
žene, nastojao zabašuriti: 

»Čini mi se, gospođo, da vi 
danomice imate posebni užitak 
u kuhinji, pogotovo ako imate 
sva sredstva za nabavu hrane.« 

»Htjela bih vidjeti domaćicu, 
koja sebi može priuštiti približ- 
no ono, što misli, da je potrebno 
za kuhinju.« 

»A koliko vi mislite, da muž 
od svoje plaće treba dati svojoj 
ženi samo za kuhinju?« 

»Ovisi to o broju članova 
obitelji, a pored toga i o doma- 
ćici. Ispočetka mi je, iako je bila 
manja obitelj, trebalo više. Da- 
nas mi iskustvo i kod toga po- 
maže. Treba i tu kombinirati. 
Moje je iskustvo*, da za svakog 
nas u kući treba, za hranu po 
300 dinara mjesečno. A gdje su 
drugi troškovi!« uzdahne i za- 
šuti, jer ju je baš Dornko bio 
opet saletio jednim od tisuću 
svojih svagdašnjih zahtjeva. 

Tako se eto naša sarađnica 
ipak dala navesti na razgovor 
zaboravivši, da, je odbila, da 
daje »interwiew«. Poseban bi 
članak izašao, ako bi htjeli ov- 
dje iznijeti glavne misli i pogle- 
de, koje je ona iznijela o ku- 
hinji*. Vi bi dakako mnogo bo- 
lje prošli nego ja, ali bi vam se 
kolači svidjeli kao .i meni. Ali 
kad se naša sarađnica na inter- 
wiev nije dala nagovoriti, nek 
baš zato sada Čita i uvidi, da" je 
i protiv njene volje eto izašao 
pravi i u našoj »Obitelji« prvi 
domaćinski intervju. 

K uz m a Moskatelo 

Za do6,u dlecu NEZGODA MEDE MEDUNIĆA Napisao s . < 


»Grozno! I opet tri ulišta me- 
da opustošena! Jadnih li nas, 
što će na to reći naša Kraljica!« 

»Ta gadna gubica nekoga 
medvedine! Lopov, lopudža, uvi- 
jek se bavi nepoštenim poslom.« 

»Sestre drage, potrebno j$ 
radi časti naše poštovane kra- 
ljice, da se osvetimo!« 

»Osveta, osveta, najstrašnija 
osveta!« 

Takvi su se sve glasovi čuli u 
skupštini pčela, koje su se sa- 
stale na borovoj grani. Bilo ih 
je oko dvije stotine okupljenih. 
Dvije stotine Kraljičine lične 
pratnje i straže. Prepune sudžbe 
zuzukale su ove i bijesno ošt ri- 
le svoje žaoke. Da, treba osve- 
titi čast svoga roda, a za to se 
treba i diobro pripremiti! 

Strašni krivac bio je niko 
drugi nego proždrljivi šumski 
medvjedić Bolo. Njegove su 
kradljive šape bile još nečiste 
od nepoštena djela, te bi i nevje- 
sti policajac mogao po njego- 
vim pandžama utvrditi njegovu 
krivicu. 

I kako se samo pravi nesta- 
šan! Razvalio se na leđa s trbu- 
hom prema gore te pohlepno 
oblizuje sad jednu sad drugu ša- 
pu, blažen i bezbrižan, bez i malo 
grižnje savjesti ili stida, baš kao 
pravi medvjed. 

S druge strane cijela skupšti- 
na pčela jednoglasno zaključi, 
da se skupno ide Njezinoj Viso- 
sti predivnoj Kraljici Ziribi. 

»Zzz . . . zzz . . .« i sve je bilo 
saopćeno časnoj glavi, koja se 
iza časovitog izraza opravdane 
kraljevske srdžbe diže na svom 
prijestolju i u dubokoj tišini za- 
zuji: 

»Osveta, strašna osveta!« 

Kraljičina je osuda pala, a kra- 


ljevska se baš nigda ne smije 
poreći. 

Osveta? Lako je to reći, ali 
kako tu riječ ostvariti prema 
onom sladokuscu, obučenom u 
gusto i neprobojno krzno? Ta 
baš prije tri dana napala je tog 
oklopnika prava vojska ratobor- 
nih pčela, koje su bile najjače i 
naj uvježbani je, napale su ga po 
svim pravilima ratne vještine 
bacivši se na životinju s četiri 
glavne strane svijeta. 

Užasna bitka trajala je točno 
četiri i po- minute, i šta mislite? 
Na koncu je Bolo podigao mir- 
no svoju dlakavu šapu, protre- 
sao tijelom, digao se na straž- 
nje noge, i, oprostite mi izraz, 
izvaljao se kao magare Oh, ka- 
kav je tada nastao pokolj! Bio 
je to pravi epsko tragični pri- 
zor: sva vojska oboružanih za- 
očarki bila je uništena. Dvije 
stotine nesretnica umriješe, dok 
su ostale, zuj ući 1 bijesno, sa ispru- 
ženom žaokom i spuštenim kri- 
lima jedva stigle u svoj dom. 

Osveta, ali kako? 

Sazvaše državni savjet. Tri 
ose u dugoj košulji žute i crne 
boje i tri plave muhe dođoše da 
i same prisustvuju vijećanju. 
Po jednom prijedlogu trebalo 
je pčelinjim ljepljivim voskom 
začepiti strašno ždrijelo prož- 
drljivog Bola. Na to primijeti 
jedna pčela, da je medvjed ka- 
dar oblizati vosak i domoći se 
tako slasnog zalogaja. 

Na koncu progovori jedna 
stara pčela. Svi ušutješe, da sa- 
slušaju jedan nacrt za napadaj, 
koji je imao sigurno uspjeti. 
Oko pomoći zakleše se sve, da 
će o ratnom nacrtu šutjeti kao 
zalivene. Bilo je to u času, kad 


je mjesec sjao na nebu, a jedan 
šturak je svečani čin pratio pje- 
vom. 

»Gu ... gu . . . gu . . . eh, šta 
je taj med bio sladak!« 

Tako je guguljio zločesti lo- 
pov Bolo oblizavajući sad lije- 
vu, sad) opet desnu šapu. 

Na koncu se hulja sjeti, da 
mu se niz brkove cijedi med. I 
tako se ova dragocjena stvar 
gubi. 

Stoga započe pomnjivo da se 
čisti isplazivši jezik napolje što 
je više mogao. 

Ali što se to odjednom dogo- 
dilo? Zzz... zzz... strašan i 
neprekinuti zvuk i vojska pčela 
silnom brzinom zalijepi se izne- 
nada na crveni i nježni jezik, 
koji životinja nije mogla na vri- 
jeme povući u usta. 

Jezik je od uboda izgledao 
kao raspa! Kao da je šivaći stroj 
prešao preko cijeloga jezika 
nesretnog Bola . . . 

Bilo je žrtava i s druge stra- 
ne, ali što zato? Osveta je izvr- 
šena, a čast spašena. 

Predmet, koji je bio oruđe 
proždrljivosti, toliko je otekao, 
da je izgledao kao dječji crveni 
mjehur za igru, te ga Bolo nije 
mogao uvući natrag među zube. 
Jaučućr i plačući odluči da se 
sklone u najosamljeniji kutić 
šume. Petnaest dana držao je je- 
zik u potoku, a iza toga je oz- 
dravio, samo što mu je u usti- 
ma uvijek ostalo nešto nagorko. 

I ogadi mu se med toliko, da 
više nije mogao oćutiti njegov 
miris, a zadovoljio se time da 
hrska lješnjake i puževe. 

Da nema možda još kakav 
sladokusac kao Bolo? I to baš 
među malim čitateljima? 


ODGONETKE I NAGRADE IZ BR. 1.— 2. 


Vodoravno: 1. mi 2. ki, 3. os, 
4. Ra, 5. S. B. (Stj. Bakšić), 7. patak, 
9. Satir, 13. kada, 16. Sretno novo 
ljeto, 21. kaput, 22. da, 23. jaram, 
24. pustinjak, 26. vir. — Okomito? 
1. misa, 2. korist, 6. baklja, 7. protiv, 
8. kajak, 9. stup, 10. Antun, 11. to, 
12. inat, 14. der, 15. ata, 16, SK 
(Sport, klub), 17. Ra, 18. ep, 19. vani, 
20. om, 25. J. R. 


* 


Nagrađeni su ovi odgonetači: 10 
romana Kolman Kraljević iz Zagreba, 
šah Ivica PetruŠić iz Sarajeva, do- 
mino Marija Leprić iz R., po 2 knji- 
ge: M. Juranić iz S. 'I. Z., A. Vukšić 
.iz S. i fra I. Gorak i z Splita. Po jed- 
nu knjigu: A. Ribić iz V., Ž. Koh iz 
SI. P., M. Holjac iz N., L. Bindas 
iz St. V., M. Žubrinić iz O., F. Ćosić 
Jerkov iz V., M. Vesnić iz Sarajeva, 
T. Getliher iz K., M. Mikinac iz K., 
L. Stojčić iz T., J. Kopun iz M., I. 


Polić iz R, B. Kaloper iz V., J. Voj- 
nović iz J., M. Krznarić, uĆ. IV. r. g., 
G. Mladineo iz Splita, A. Nussdorfer 
iz F., S. Lovrenović iz J., D. Zuber 
iz K., M. Jaranović iz J., Z. Šimatić 
iz S., Š. Valjak iz Karlovca, N. Ganza 
iz Splita, T. Onufri iz R. K., V. Male- 
tić iz Karlovca, o. A. Canjuga iz Va- 
raždina, B. Batinić iz Sarajeva, J. 
Marković iz I., B. Tusić iz C., M. Ein- 
spdeler iz Splita i Đ. Štanfel iz D. B. 

MALI DODO NA LJULJAČKI STRADO 


Svakog Božjeg dana 
brže nego puška 
trči Do do u vrt, 
da se poljuljuška. 

Za njega taj poso 
zabava je fina, 
milija neg starcu 
litra starog vina! 

Ide hitri Dodo 
i gore i dolje, 
pred njim se bjelasa 
na sve strane polje. 

Na nesreću začu 
da ga seka zove, 
te se pritom sklizne 
sa ljuljačke nove! 

A ljuljačka lupi 
o junačku glavu; 
Dodo danas tužno 
završi zabavu! 



KRIŽALJKA 


Složio Zete I., Zagreb 


Vodoravno: L, 13. i 41. Ime i prezime pisca, te 
naslov knjige (pripovijesti), koju je za g. 1937. izdalo 
Jeronimsko Književno Društvo, 10. Ulje (str.), 11. Kra- 
tica za Amper, 12. Veznik, 16. Tvrdi plod (provinc.), 18. 
Mjera za površinu (plur.), 20. Lična zamjenica, 21. Ko- 
lač, 24. Rastavni veznik (bez i), 25. Osoljen, 26. Od oća, 
27. Pok. zamjenica (ž. r.), 28. Mila, draga. 30. Pogodb. 
veznik (kr. oblik), 32. Valovi (talij.), 34. Sinonim za 
plug, 36. Povjerljiv, 39. Oruđe za žetvu, 41. Imenički 
nastavak za ž. rod (množ.), 42. Ime slov. film. glumice, 
44. Rijeka u Americi (2000 km duga) i produkt mlijeka. 

Okomito: 1. Pasta za zube, 2. Upitna čestica 3. 
Zora (latinski), 4. Mongolski poglavica, 5. Odnos dviju 
i dviju veličina, 6. Kup (plur.), 7. Nadmoćnija, 8. Fran- 
cuski član, 9. Brat sv. Metoda, 14. Postojan, 15. Proro- 
čica, 17. Grad na moru u Juž. Dalmaciji, 19. Bivši fran- 
cuski ministar vanjskih poslova, 22. Pok. zamj. (akuz.), 
23. Tijek, 27. Grad u SSSR, 29. Leteća životinja, 31. 
Srez, 33. Kratica za »diplomirani«, 35. Mirodija, 37. Stari 
fenički grad, 38. Proizvod pčela, 40. Grčko slovo (iza 
pi), 43. Lična zamjenica. 


Slika na omotu: 

Kneas Pribina 

Djelo slovačkoga kipara Majerskoga 


Odgonetke treba poslati uredništvu do 15. veljače. 
Među odgonetače bit će podijeljeno 20 romana. 

S M I J B HE 


SALIJ 


NESRETAN ODGOVOR. Stari 
doktor, vrlo zabrundani gospo- 
din, dolazeći u večer u gostionicu 
k rezerviranom stolu: »Zar još 
nema nikoga od tih glupana 
ovdje?« 

iP i k o 1 o uslužno: »Ne, go- 
spodine doktore, vi ste prvi.« 

NOĆNI SUSRET. Neko su- 
mnjivo čeljade zaustavi prola- 
znika i upita: »Možete li mi, go- 
spodine, reći, koliko je sati?« 

Prolaznik odrapivši mu ma- 
snu zaušnicu, da se onaj srušio, 
reče: »Baš je udarilo jedan!« 

Čeljade ležeći na zemlji: 
»Hvala Bogu, da vas' nisam sat 
ranije pitao . . .« 

JURE. Pada kiša, a Jure stoji 
bez kišobrana. Prolazi neka go- 
spođica s kišobranom. 

Jure: »Gospođice, trebate li 
možda kišobran?« 

O n a: »Ne trebam! Hvala!« 

Jure: »Dajte ga onda meni.« 

NELOGIČNOST. Pijanac 
prolazniku: »Molim vas, 
gdje je druga strana ulice?« 

Prolaznik: »Tamo prije- 


Po treći put izašla najraširenija 
Oruatska kuharica 

DOMAĆICA V KUHINJI 

od Marije Cezner i Stanke Andrić 

Već dva izdanja posve raspro- 
dana I Treće izdanje popun jeno 
novim receptima l 
Cijena IO Din 

jERomnsKO ruj. društvo, zmreb 


P i j a n a c: »Čudno! Bio sam 
tamo, pa su me ovamo poslali.« 

SAVJET. A: »Znaš li, koja je 
razlika između metle i gitare?« 

B: »Ne znam.« 

A: »Tada nemoj nikada ku- 
piti gitaru, jer bi ti mjesto nje 
mogli dati metlu.« 

TUMAČENJE. Fric: »Što 

znači, ono A-Z na tvom automo- 
bilu? « 

M a k s: »Ne znam. Valjda da 
sam prošao sve od ambulante 
do zatvora.« 

NA SUDU. Tuženi šoier: 
»Kako, pa vi za svoju amputi- 
ranu nogu tražite milijun i po? 
Ja nisam milijunaš!« 

Tužitelj: »A ja nisam — 
stonoga!« 

ETIMOLOG. »A: »Tvoja žena 
ima ružna usta,? Zar ne?« 

B: »Nemoj vrijeđati.« 

A: »Mislim namazana — ru- 


Najveća 




u državi 


DHNERI 

| HAjSiVRŠENIjt HARMONIKE 
GENERALNO ZasViiVsTVIl 

eSCHNEIDER 

ZAGREB v- rMitv.no 


ISTINA. Redar pohita za ne- 
kim gospodinom te mu dostigav- 
ši ga reče: 

»Gospodine! Zabranjeno je še- 
tati među ovim nasadima sa pse- 
tom. Morat ćete platiti globu!« 

Gospodin: »Što me se ti- 
če taj pas? Pa nije moj!« 

Redar: Nije vaš! A zašto 
onda za vama trči?« 

Gospodin: »Ta i vi ste do- 
trčali za mnom, pa također ni- 
ste moj !« 

ČUDNO PITANJE. Advo- 
kat: »Odakle vi dolazite?« 

Stranka: »Ja, molim, iz — 
predsoblja.« 

POSVE JASNO. Miško: 
•»Kupio sam košulju, pa mi je 
prekratka.« 

Pero: »Pa šta se buniš? Zar 
nei vidiš, da piše na firmi; 

Trgovina kratkom i plete- 
nom robom.« 

Sabrao Ć. Bosnar 

OTPREMNIČKI) FODUŽEČi” 

ELIAŠ I LAH (vi. Radej Ivan) 

ZAGREB 

Nlkolićeva ulica 10 — Telef. 24-05 


POKUĆSTVO 

S. D. OPAČIĆ i sinovi 
I ZAGREB, ILICA 128 


LJESTVE ČIKE DOBRIJANA 



Što naš či}<a čudno | 
u visinu gledi? 

Ta eno vam čovjek! 
visi baš na gredi! 


Dok neznanac pomoć 
\ moli i prosi, 
već hitri Dcibrijan 
tamo ljestve nosi* 


Po njima će čovjek 
sići sa visine, 
a našeg će čiku 
grozan strah da mine. 


Ide kuci čika 
u velikoj sreći, 
ne misli, da ljestve, 
ne mogu doseći! 


Ilustrovani dvotjednik 9 Obitelj u stoji 5 Din pa broju i Pretplata 30 Din na tri mjeseca, za inozemstvo 4 dolara godišnje . Pretplata se plaća unaprijed 
Rukopisi se ne vraćaju. , Obitelj ■ izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik 9 Obitelii m 
Zagreb, Trenkova 1. Adresa uredništva i uprave 9 Obitelj l m : Zagreb , Trg Kralja Tomislava 21. Telefon 54-17. Ček . rač. pošt. šted. br. 33.536 
9 Obitelj" se tiska u Tiskari Narodnih Novina u Zagrebu. Za tiskaru odgovara V. Kirin. Deželićeva ul. 2. 









n P ore ‘. ^ y e ^ el ’'nja haljina od baršuna. Kroj je vrlo jednostavan i jedini ukras je cvijeće u pojasu. 
Rukav > I ? lor ? JU biti vrlo bogati, a isto tako haljina mora da se prema dolje jako proširuje. — 2. Večernji 
ogrtač ukrašen krznom K tome kolčak iz istoga krzna kao i na ogrtaču. — Dolje: 3. Zelena haljina sa 
pojasom i vezankom od crnog laka. Zanimljiv je ovratnik, koji je sprijeda nešto viši nego straga. Dugmeta 

dufethia aV1 Ovr^nik tak «fn" r . presvuče ; 1 ? a sa lakom. — 4. Jednostavna kućna haljina od prugastoga flanela ili 
^ k J - e i u , n ’H skom k/oju, pojas, narukavci i obrub na džepovima od jednobojnog ma- 
rwmpt 9 T • h !i J1 , na * — 5 ‘ Zlmskl ogrtač ukrašen crnim krznom na ovratniku i džepovima. 

s^iz iste tkanje 1 k k a 0 n đ 1 r har‘ 6 ‘ tamn °P lava haljina za poslije podne. Puceta i pojas 

su iz iste tkanine kao i haljina. Materijal mora biti dosta mekan. Suknja je nešto u zvonolikom kroju. 




VELIKI NATJEČAJ „0 B I T E L J I“, SLIKA III. Ij 


Ovo Je treća i ujedno po- 
sljednja natječajna slika. 

Sva rješenja zajedno 
treba poslat! uredništvu 
„Obitelji* („Zagonetke*) 
do 15. veljače. 

Imena nagrađenih natje- 
catelji bit će objavljena 
u „Obitelji*. 




